ΖΕΙΔΩΡΟΝ: Κορωνοϊός: Οι επιδημιολόγοι στα γρανάζια της πολιτικής και πώς αυτό επηρέασε τη διαχείριση του δεύτερου κύματος\nΚορωνοϊός: Οι επιδημιολόγοι στα γρανάζια της πολιτικής και πώς αυτό επηρέασε τη διαχείριση του δεύτερου κύματος\nΗ διαφορετική εμπλοκή των επιδημιολόγων και πάσης φύσεως ειδικών στην δημόσια – και ενίοτε πολιτική – συζήτηση αποτέλεσε μία πτυχή που περιέπλεξε σε σημαντικό βαθμό τη διαχείριση του δεύτερου κύματος της πανδημίας.\nΗ πρώτη περίοδος του Μαρτίου – Μαΐου χαρακτηρίστηκε από την κυριαρχία του λόγου των επιστημόνων, οι οποίοι και συνέβαλαν καθοριστικά στην επιτυχία του ελέγχου της εξάπλωσης του κορωνοϊού και της ενημέρωσης των πολιτών.\nΕκείνες τις ημέρες είχε δι’ αυτού του τρόπου αναδειχθεί ένα υπόδειγμα συμπεριφοράς, μέσω του οποίου προβλήθηκαν διαφορετικά, θετικά πρότυπα στην ελληνική κοινωνία.\nΕίτε επρόκειτο για τον επιστημονικό λόγο του καθηγητή Σωτήρη Τσιόδρα, είτε για τον τρόπο με τον οποίο συντονισμένοι, οι περισσότεροι επιστήμονες, παρενέβαιναν δημοσίως. Είχε διαπιστωθεί τότε μία πρωτοφανής ομοιογένεια στον επιστημονικό και δημόσιο λόγο, με αποτέλεσμα κάθε οργανωμένη ή αποσπασματική απόπειρα υπονόμευσης της κοινής προσπάθειας να πέφτει στο κενό.\nΜε την άρση των μέτρων στις αρχές του καλοκαιριού, η συνθήκη άλλαξε. Η επιτυχία της πρώτης φάσης διαχείρισης διαμόρφωσε μία ατμόσφαιρα εφησυχασμού μεταξύ των πολιτών και σε μεγάλο βαθμό και των κυβερνητικών στελεχών. Εξ αιτίας αυτού, ο λόγος των ειδικών αντιμετωπίστηκε πολύ διαφορετικά απ’ ό,τι έως εκείνη τη στιγμή.\nΠαρά το γεγονός ότι οι συσκέψεις στο Μέγαρο Μαξίμου και σε άλλες βαθμίδες της κυβερνητικής ιεραρχίας συνεχίζονταν, με τη συμμετοχή λοιμωξιολόγων, επιδημιολόγων και άλλων ειδικών, η βαρύτητα της γνώμης της Επιτροπής των Εμπειρογνωμόνων δεν ήταν η ίδια.\nΔεδομένων των συνθηκών και της ελεγχόμενης εξάπλωσης της πανδημίας εκείνη την περίοδο, σημαντικά λιγότεροι ήταν όσοι έδιναν σημασία σε προειδοποιήσεις, συστάσεις και οδηγίες. Παρ’ όλα ταύτα, πολλά από όσα συμβαίνουν σήμερα, είχαν επισημανθεί στους καλοκαιρινούς μήνες. Όχι όμως με την ίδια απήχηση και αποτελεσματικότητα.\nΔιαφορετική ισορροπία κυβέρνησης – ειδικών\nΗ πάροδος του χρόνου και η αύξηση των κρουσμάτων κατά τους πρώτους φθινοπωρινούς μήνες, βρήκε την κυβέρνηση και την επιστημονική κοινότητα σε μία πολύ διαφορετική ισορροπία. Επί εβδομάδες κυριάρχησε η (πολιτική) άποψη σύμφωνα με την οποία είχε αποκλειστεί ένα δεύτερο lockdown. Κάτι τέτοιο προϋπέθετε όμως ότι οι συστάσεις των ειδικών όφειλαν να έχουν υιοθετηθεί και υποστηριχθεί και από τους εκπροσώπους της πολιτικής τάξης, όχι μόνο της κυβέρνησης, αλλά και της αντιπολίτευσης. Φυσικά, αυτό έπρεπε να έχει γίνει και από τους πολίτες.\nΤην περίοδο εκείνη είχε αποφασιστεί ότι ήταν προτιμότερο να περιοριστούν οι φωνές που είτε εφιστούσαν την προσοχή στους κινδύνους του εφησυχασμού, είτε ακόμη και δημιουργούσαν ένα κλίμα ανησυχίας. Ήταν χαρακτηριστικό ότι επί πολλές εβδομάδες είχε αποσυρθεί από τη δημοσιότητα μία από τις πλέον αυστηρές φωνές, ο καθηγητής Νίκος Σύψας. Και επίσης, δεν πέρασε απαρατήρητο ότι ακόμη και στην αρχή της νέας φάσης έξαρσης της πανδημίας ο κ. Τσιόδρας απέφευγε τις δημόσιες παρεμβάσεις, παρά το γεγονός ότι εξακολουθούσε να συμμετέχει στις καθημερινές συσκέψεις ή τηλεδιασκέψεις του Μεγάρου Μαξίμου.\nΣτο διάστημα αυτό φάνηκε ότι ο λόγος των ειδικών προσέλαβε μία διαφορετική βαρύτητα, σε σχέση με την προηγούμενη άνοιξη. Η συνθήκη που διαμορφώθηκε, σε συνδυασμό με την γενικότερη κόπωση των πολιτών αλλά και την τακτική πολλών ΜΜΕ, μετέτρεψαν τους επιστήμονες ιατρούς σε μέρος μίας τηλεοπτικής – κατά κύριο λόγο – πραγματικότητας και καθημερινότητας. Και με δεδομένη την διάσταση επιστημονικών απόψεων εντός της Επιτροπής, άρχισε να διαμορφώνεται και δημοσίως μια εικόνα σύγχυσης.\nΕπιστήμονες και προπαγάνδα\nΚαθημερινώς και επί ώρες, επιστήμονες κάθε σχετικής με την πανδημία ειδικότητας, παρήλαυναν στις τηλεοπτικές και ραδιοφωνικές συχνότητες, εκφράζοντας εκτιμήσεις και γνώμες, οι οποίες συχνά ήταν έως και αντιφατικές μεταξύ τους. Άλλοι ήταν αισιόδοξοι, άλλοι περισσότερο επιφυλακτικοί, άλλοι ανήσυχοι και πάντως δεν υπήρχε η μία κοινή συνισταμένη της προηγούμενης περιόδου.\nΗ κατάσταση περιπλεκόταν αρκετά, όσο πύκνωναν και οι δημόσιες εμφανίσεις επιστημόνων, οι οποίοι δεν συμμετέχουν στην Επιτροπή Εμπειρογνωμόνων του υπουργείου Υγείας. Ως εκ τούτου, δεν υπόκεινται σε καμία πολιτική δέσμευση, παρά μόνον εκφράζουν την επιστημονική τους άποψη. Οι πλέον χαρακτηριστικές περιπτώσεις είναι ο καθηγητής Μανώλης Δερμιτζάκης και η καθηγήτρια Αθηνά Λινού.\nΣε αυτό το νέο περιβάλλον, άρχισε να διαφαίνεται ότι η πολιτική διαχείριση της πανδημίας θα ήταν πολύ διαφορετική από της προηγούμενης άνοιξης. Αυτό δεν αφορούσε μόνο την κυβέρνηση, αλλά και την αντιπολίτευση, κατά μείζονα λόγο την αξιωματική και τους μηχανισμούς προπαγάνδας του ΣΥΡΙΖΑ.\nΟι επιθέσεις στον Σωτήρη Τσιόδρα και η «επιστράτευση» της Αθηνάς Λινού\nΟι κλιμακούμενες επιθέσεις που άρχισαν να εξαπολύονται σε βάρος του Σωτήρη Τσιόδρα ήταν πολύ χαρακτηριστικά παραδείγματα της νέας πραγματικότητας. Αυτές είχαν ξεκινήσει βέβαια από την προηγούμενη άνοιξη, όταν ο καθηγητής κατηγορούνταν από τις σελίδες της «Αυγής» για κυβερνητική προπαγάνδα.\nΣτην νέα φάση όμως, επισήμως ο ΣΥΡΙΖΑ στράφηκε εναντίον του. Αφορμή στάθηκε η δημόσια σύσταση του προς τους πολίτες να αποφεύγουν τους συγχρωτισμούς στα μέσα μαζικής μεταφοράς. Όπως χαρακτηριστικά αναφερόταν, κατά την γνωστή αποπροσανατολιστική μέθοδο, ο καθηγητής είτε «καλύπτει την αδράνεια της ΝΔ στην αντιμετώπιση του συνωστισμού στα μέσα μεταφοράς», είτε με την εμφάνιση του επενδύει «σε αυτή την κυβερνητική αφήγηση περί ατομικής ευθύνης».\nΟ ίδιος δε ο Αλέξης Τσίπρας μίλησε για «εργαλειοποίηση των επιστημόνων και της επιστημονικής επιτροπής από την κυβέρνηση», λέγοντας ότι «οι κυβερνήσεις δεν κρύβονται πίσω από την επιτροπή και δεν εκβιάζουν αποφάσεις».\nΠαρά ταύτα, την ίδια στιγμή μία άλλη παράμετρος προστέθηκε στην εξίσωση. Ήταν η «εργαλειοποίηση» των επιστημόνων από τον ίδιο τον κ. Τσίπρα, μέσω της πρότασης να αναλάβει η καθηγήτρια Αθηνά Λινού το υπουργείο Υγείας. Η πρόταση αυτή συνοδεύτηκε και από μία καθαρά επικοινωνιακού χαρακτήρα συνάντηση του προέδρου του ΣΥΡΙΖΑ με την κ. Λινού.\nΥπό αυτές τις συνθήκες, η εμπλοκή των επιστημόνων στην πολιτική συζήτηση, δηλητηριάζει σε σημαντικό βαθμό την προσπάθεια χαλιναγώγησης της εξάπλωσης της πανδημίας. Και παρεμβάσεις όπως αυτή της κυρίας Λινού, περί της απουσίας επιστημονικών μελετών για την μετάδοση του ιού μέσω της θείας μετάληψης, ακούγονται πλέον με την αναμενόμενη επιφυλακτικότητα.\nΕτικέτες Γιατροί, Ελλάδα, Κόμματα, Κοροναϊός, Πολιτική, πολιτικοί, Υγεία


18/06/2021 - 14:35μμ\nΣύμφωνα με το ρεπορτάζ της ΕΡΤ τα γεγονότα την μοιραία νύχτα που οδήγησαν στη δολοφονία της 20χρονης εχουν ως εξής:\n00.25 Έστειλε το τελευταίο μήνυμα στον πιλότο στο οποίο τον αποκαλούσε ανόητο.\n00.30 Φαίνεται από τις κάμερες ο πιλότος να κρατάει αγκαλιά το μωρό.\n01.30 Ο 33χρονος βγάζει την κάρτα μνήμης από το καταγραφικό. Φαίνεται ότι από εδώ και πέρα αρχίζει και σχεδιάζει τη δολοφονία της συζύγου του.\n04.00 Ο 33χρονος ανεβαίνει στη σοφίτα. Όπως είπε στους αστυνομικούς, ξαπλώνει δίπλα στη γυναίκα του και βάζει ανάμεσά τους το μωρό. Η Κάρολαιν ξυπνάει και του ζητάει να φύγει από το κρεβάτι και εκείνη τη στιγμή, όπως είπε στους αστυνομικούς, θόλωσε. Η Καρολάιν ήταν ξαπλωμένη μπρούμυτα, ανέβηκε πάνω της, την έπιασε από τον λαιμό και την έπνιξε. “Για 5 λεπτά ένιωθα τον πνιγμό της Καρολάιν καθώς είχα περάσει τα χέρια μου στον λαιμό της” φέρεται να υποστήριξε. Της πέρασε μια μπλούζα στον λαιμό, της έβαλε ένα ρούχο στο στόμα να φαίνεται πως είναι ληστεία, ενώ της έδεσε τα χέρια πισθάγκωνα με τη μπλούζα.\n04.11 Η στιγμή που Καρολάιν χάνει τη ζωή της\nΣτη συνέχεια ο 33χρονος κατέβηκε στο σαλόνι και έπνιξε τον σκύλο με το λουρί, τον κρέμασε στην κουπαστή της εσωτερικής σκάλας.\n6.16 Ο 33χρονος τηλεφωνεί στην άμεση δράση. Μέχρι τότε δεν είχε δεθεί, όπως είχε πει αρχικά στις καταθέσεις του, απλά είχε κολλήσει μια μονωτική ταινία στο στόμα, ώστε να δυσκολεύεται να μιλήσει.\nΌταν πήγαν στο σημείο οι πρώτοι αστυνομικοί, τον βρήκαν πρόχειρα δεμένο, όπως ανέφεραν. Δεν μπορούσε να τον είχε δέσει έτσι ένας κακοποιός, γι’ αυτό και βρέθηκε ένα μόνο αποτύπωμα στη μονωτική ταινία.\n6.20 Ήρθαν οι πρώτοι αστυνομικοί και τους περιέγραψε όλο αυτό το σκηνικό που είχε φανταστεί και είχε σκηνοθετήσει, με βάση τη ληστεία που είχε σημειωθεί σε βάρος του εκπαιδευτή του στο Αλεποχώρι, όπως εκτιμούν οι αστυνομικοί.


Το Versace Crystal Noir είναι ένα πλούσιο άρωμα, το οσφρητικό ισοδύναμο μιας μακριάς ουράς σε ένα υπέροχο βραδινό φόρεμα.\nΠολύπλευρο όπως ένα διαμάντι, αισθησιακό και δελεαστικό, τολμηρό αλλά και σίγουρο.Το Versace Crystal Noir είναι ένα μαγικό άρωμα - αιθέριο αλλά και σαρκικό, ένα εξαιρετικά θηλυκό λουλουδάτο/ανατολίτικο άρωμα .\nΗ οσφρητική πυραμίδα είναι εσκεμμένα μινιμαλιστική για να ενισχύσει την εσωτερική κομψότητα των συστατικών. Οι κορυφαίες νότες από κάρδαμο, πιπέρι, τζίντζερ δίνουν τη θέση τους σε μια καρδιά φρέσκων λουλουδάτων αρωμάτων από γαρδένια, παιώνια και πορτοκαλί λουλούδια. Όλα αυτά έχουν αναμειχθεί με νότες βάσης από σανταλόξυλο, μόσχους και κεχριμπάρι για ένα αισθησιακό και σαγηνευτικό αποτέλεσμα.\nΕίναι ένας συνδυασμός που δημιουργεί μια υπέροχη αντίφαση, όπως ακριβώς και οι δύο πλευρές κάθε γυναίκας: γλυκιά και αισθησιακή, γήινη και εκλεπτυσμένη.


Ενοικίαση Μεζονέτα - 110 τ.μ.\nΕνοικίαση # 333\nΕνοικιάζεται πλήρως επιπλωμένη μεζονέτα, 110 τ.μ. στ κέντρο του Πλατανά.\nΣτο ισόγειο είναι το κατιστικό με τζάκι, η κουζίνα και ένα wc.\nΟ πρώτος όροφος αποτελείται από 3 υπνοδωμάτια και ένα μπάνιο.\nΓια ψύξη και θέρμανση διαθέτει κλιματιστικά.\nΒρίσκεται σε απόσταση 200 μ. από τη θάλασσα.\nΤιμή ενοικίασης: 650€ / μήνα\nΕνδιαφέρομαι για το ακίνητο με κωδικό 333. Παρακαλώ επικοινωνήστε μαζί μου άμεσα.\n650 € - 6 € / τ.μ.


Cmp Arietis WP Πράσινο, Trekkinn\nΑγοράστε αυτό το προϊόν και κερδίστε 69 CoINNs / $ 0.76\nCmp - Ανδρικά παπούτσια - Μπότες\nΠεριγραφή προϊόντος Cmp Arietis WP\nΤο Arietis είναι ερμηνεία της παραδοσιακής μπότας πεζοπορίας.\nΕπένδυση σουέτ με αδιάβροχη μεμβράνη, μικροπορώδη εσωτερική σόλα EVA και πέλμα VIBRAM.\nΧάρη στη δομή και την ελαφρότητα του, αυτή η μπότα είναι ιδανική για μεγάλες, δύσκολες ορεινές πεζοπορίες.\nΗ σόλα VIBRAM εγγυάται πρόσφυση και πρόσφυση σε οποιοδήποτε τύπο εδάφους, ακόμα και το πιο βράχο, το πιο απαιτητικό έδαφος.\nΟλοκληρώσετε την παραγγελία σας Cmp Arietis WP με τη δική μας Ανδρικά παπούτσια επιλογή και Μπότες αντικείμενα. Πλοηγηθείτε μέσα από τις άλλες outdoor κατηγορίες στο trekkinn,ηλεκτρονική κατάστημα σας ειδικεύεται στον outdoor εξοπλισμό και πάρτε όλα Μπότες στην καλύτερη τιμή, με 100% εγγύηση στο trekkinn!\nΧαρακτηριστικά Cmp Arietis WP\nΕίναι άνετο από την αρχή.\nΠέρασα 11 χιλιόμετρα όταν το χρησιμοποίησα για πρώτη φορά, αλλά ήταν τόσο καλό που ήταν τόσο άνετο όσο τα παπούτσια που φορούσα για πολύ καιρό.


Uncategorized | ο Χριστιανός Ορθόδοξος\nΗ εξομολόγηση της Συκιάς (ΕύΓΕ, είναι και ΑΚΑΡΠΗΝ !!!)\nPosted in Uncategorized by or2554 on 25/04/2013\nΗ αμαρτωλή συκιά διδάσκει το λόγο του Θεού -Έξοχον!!!\nΗ εξομολόγηση της Συκιάς!!!\nΤώρα που έρχεται το Πάσχα, πολλοί θαυμάζουν τις ωραίες ακολουθίες, άλλοι τρελαίνονται (όΧΙ ΜΗ!!!) με τα πασχαλινά έθιμα, κι άλλοι προχωρούν αδιάφοροι.\nΗ δική μου καρδιά πληγωμένη από βαθύ πόνο από την τραγική απώλεια αγαπημένων προσώπων, περιμένει όρθια, κακοντυμένη και αχτένιστη, την εξέλιξη του Θείου Δράματος.\nΟ πόνος είναι κοινός, η προδοσία γνωστή σε όλους (ΒΕΒΑίΩΣ!!!), τα μαρτύρια καθημερινή ζωή για τους πιο πολλούς.\nΗ Ανάσταση όμως είναι αυτό που πάντα επιθυμεί η ψυχή, και πιο πολύ η ελληνική ψυχή.\nΓια μένα η Ανάσταση είναι το θαύμα που περιμένω (ΔΕΝ ΕίΝΑΙ ΡΟΥΤίΝΑ!!!). Δεν το αξίζει η ψυχή μου να το δει, γιατί στον πόνο, στην προδοσία και στα μαρτύρια απάντησα με σκληρότητα, με κακότητα, με πικρία. Δεν έχω κανένα πνευματικό καρπό.\nΣτο εύφορο χώμα, κάτω από άνα λαμπρό ήλιο, στέκω άκαρπη συκιά και παρακαλώ. Να γίνει ένα θαύμα και ένας καρπός να έρθει σε μένα. Ποτέ εγώ σε αυτόν.\nΘα παρακαλώ, όσο άσκημη κι αν είναι η φωνή μου. (ΣΥΝέΧΙΣΕ, ΜΗ ΣΤΑΜΑΤάΣ!!!)\nΠΗΓΗ: O Κωτσαρίκος ξέρει…\nΚάλαντα χριστουγέννων (τις Τσύπρου!!!)\nPosted in Uncategorized by or2554 on 24/12/2010\nΚαλήν εσπέραν άρκοντες τζι’ αν εν ο ορισμός σας Χριστού τη Θεία Γέννηση να πω στ’ αρκοντικό σας Γριστός γεννιέται σήμερον στην Βηθλεέμ την πόλιν οι Ουρανοί αγάλλονται μαζί κι’ η φύσις όλη Γεννιέται μεσ’ το σπήλαιο στην πάγνην των αλόγων ο Βασιλιάς των Ουρανών τζι’ ο πλάστην ημών όλων\nαλήν εσπέραν άρχοντες κι αν είναι ορισμός σας Χριστού την θεία γέννηση να πω στ΄ αρχοντικό σας Χριστός γεννάται σήμερον εν Βηθλεέμ τη πόλη οι ουρανοί αγάλλονται χαίρει η φύσις όλη Εν τω σπηλαίω τίκτεται εν φάτνη των αλόγων ο βασιλεύς των ουρανών και ποιητής των όλων


Στιγμές από το παιχνίδι ΑΟΑΝ-Ηρόδοτος (ΒΙΝΤΕΟ) - Ανατολή\nΑρχική Video Στιγμές από το παιχνίδι ΑΟΑΝ-Ηρόδοτος (ΒΙΝΤΕΟ)\nΣτιγμές από το παιχνίδι ΑΟΑΝ-Ηρόδοτος (ΒΙΝΤΕΟ)\nΔεν τα κατάφερε ο ΑΟΑΝ στο παιχνίδι με τον Ηρόδοτο για την 3η αγωνιστική του 8ου ομίλου της Γ’ εθνικής, γνωρίζοντας την δεύτερη ήττα του και πρώτη στο γήπεδο του με σκορ 2-0.\nΟι γηπεδούχοι «φωνάζουν» για γκολ που τους ακυρώθηκε στο 10’ με τον Θεοδωρίδη για οφσάιντ.\nΤα γκολ που έδωσαν τους τρεις βαθμούς στην ομάδα της Νέας Αλικαρνασσού σημείωσαν οι Αμαραντίδης στο 64’ και Βακράκος στο 75’.\nΑΟΑΝ (ΑΝΔΡΕΑΣ ΣΚΕΝΤΖΟΣ): Σκάρπος, Πολίτης, Ζέλιος, Σγουρός, Κέλι, Χατζόπουλος, Καλογιαννίδης (70’ Τσάνγκας), Μουζιούρας (81’ Μουτσάι), Θεοδωρίδης, Τσανάι, Αλμύρας.\nΗΡΟΔΟΤΟΣ (ΝΙΚΟΣ ΣΟΥΡΓΙΑΣ): Μήτρου, Καργιωτάκης (55’ λ.τ. Μπαλάφας), Κατσαρός, Κανδηλάκης, Αννιτσάκης, Κασαπάκης, Αμαραντίδης (89’ Κουτσογιαννάκης), Τσακάνι, Γαρεφαλάκης (85’ Ντελία), Γκίνης (71’ Κοντογιάννης), Βακράκος.\nΠροηγούμενο άρθροΣτρατόπεδο στην Κρήτη υποψήφιο για να μετατραπεί σε κλειστά προαναχωρησιακά κέντρα μεταναστών\nΕπόμενο άρθροΝίκες των γηπεδούχων στην Α’ φάση του κυπέλλου “Νίκος Πάγκαλος”


Η καλύτερη ενδεκάδα του 2018 για την UEFA - THETIMES.GR\nΤους κορυφαίους έντεκα για το έτος που πέρασε ανακοίνωσε σήμερα η UEFA, με τα αποτελέσματα να μην δημιουργούν ιδιαίτερη έκπληξη, καθώς όλοι οι κορυφαίοι είναι εκεί. Έπειτα από ένα μήνα ψηφοφορίας και με πάνω από 1,8 εκατ. ψήφους, προέκυψαν οι «εκλεκτοί» του κοινού.\nΦυσικά, πολλοί είναι εκείνοι που θα μπορούσαν να παραπονεθούν για το ότι δεν βρίσκονται εκεί, αλλά… ο χώρος ήταν περιορισμένος.\nΤερματοφύλακας επιλέχθηκε ο Μαρκ-Αντρέ Τερ Στέγκεν, με την τετράδα της άμυνας να αποτελούν οι Σέρχιο Ράμος, Ράφαελ Βαράν, Φιρχίλ φαν Ντάικ και Μαρσέλο.\nΗ Ρεάλ Μαδρίτης, που κατέκτησε για τρίτη σερί χρονιά το Champions League, έχει και άλλους δύο εκπροσώπους, έστω κι αν ο ένας δεν παίζει πλέον στην Ισπανία. Πιο συγκεκριμένα, στα χαφ έχουν επιλεχθεί οι Λούκα Μόντριτς, Ενγκολό Καντέ και Εντέν Αζάρ, ενώ στην επίθεση οι «εκλεκτοί» είναι οι Κιλιάν Μπαπέ, Λιονέλ Μέσι και Κριστιάνο Ρονάλντο.\nΤο θεϊκό σπίτι Ρέβη-Τότσικα -Φωτογραφίες από το εσωτερικό του, για πρώτη φορά [εικόνες]


10 επιχειρήσεις – Assergi\nAssergi: Άλλα ξενοδοχεία εκεί κοντά (30)\n10,7 χλμ. από Assergi\n11,1 χλμ. από Assergi\n11,4 χλμ. από Assergi\n11,8 χλμ. από Assergi\n12,0 χλμ. από Assergi\n12,1 χλμ. από Assergi\n12,3 χλμ. από Assergi\n12,5 χλμ. από Assergi\n12,6 χλμ. από Assergi\n13,8 χλμ. από Assergi\n14,3 χλμ. από Assergi\n16,6 χλμ. από Assergi\n23,7 χλμ. από Assergi\n29,1 χλμ. από Assergi\n29,5 χλμ. από Assergi\n31,3 χλμ. από Assergi\n31,6 χλμ. από Assergi\n32,0 χλμ. από Assergi\n37,6 χλμ. από Assergi\n38,1 χλμ. από Assergi\n38,6 χλμ. από Assergi\n40,3 χλμ. από Assergi\n40,9 χλμ. από Assergi\n41,3 χλμ. από Assergi\n41,9 χλμ. από Assergi\n42,4 χλμ. από Assergi


Είναι τα Μέσα Κοινωνικής Δικτύωσης τόσο επιδραστικά όσο (θέλουμε να) πιστεύουμε; » Δημήτριος Ταμπούρης (dtampouris)\n« Πανελλαδικές εξετάσεις υποψηφίων με Αναπηρία και Ειδικές Εκπαιδευτικές Ανάγκες (Όσα πρέπει να γνωρίζουν οι υποψήφιοι για την προφορική εξέταση)\nΦοίτηση και Αξιολόγηση των μαθητών του Επαγγελματικού Λυκείου (ΕΠΑ.Λ.) για το σχ. έτος 2015-16 »\nΕπιδραστικός. Να μια λέξη που δεν χρησιμοποιούσαμε σχεδόν ποτέ παλιότερα, ένας νεολογισμός. Είχαμε τους διασήμους, τους πλουσίους, τους δημοφιλείς. Ήταν οι σταρ, άνθρωποι με δημόσιο βήμα μέσω του επαγγέλματος ή της τέχνης τους, που φυσικά είχαν και επιρροή στις μάζες. Τώρα, καθώς φαίνεται, δεν χρειάζεται κάποιος να είναι απαραιτήτως παραδοσιακός σταρ για να ασκεί επιρροή. Μπορεί απλώς να ανήκει σε αυτή τη νέα φυλή που έχει ξεπηδήσει μέσα από τα κοινωνικά δίκτυα, τη φυλή των επιδραστικών. Το μόνο που χρειάζεται είναι ένας δημοφιλής λογαριασμός. Ή μήπως όχι;\nΟι του lifestyle έχουν συνήθως και οικονομικές απολαβές από την επιδραστικότητά τους. Έχοντας έναν δημοφιλή λογαριασμό -εσχάτως το πιο σημαντικό δίκτυο για τέτοιες δουλειές αποδεικνύεται το Iνσταγκραμ-, μπορούν να απολαμβάνουν προϊόντα και υπηρεσίες, συχνά να λαμβάνουν και μετρητά, με αντάλλαγμα μερικές αναρτήσεις τους. Οι μάρκες βρήκαν ένα νέο πεδίο επιρροής και επαφής με το κοινό, μέσω αυτών που επιδίδονται επιτυχημένα στο personal publishing. Αντί να επενδύουν χρήματα σε συχνά μη στοχευμένες διαφημιστικές καμπάνιες για τα συμβατικά μίντια, που στην πλειονότητά τους έχουν χάσει την αίγλη που είχαν παλαιότερα, οι εταιρείες αποσκοπούν να κάνουν τον κάθε καταναλωτή «ευαγγελιστή» του προϊόντος τους. Αλλο ένα εξαιρετικά επιδραστικό μέσο θεωρείται και το YouTube. Σύμφωνα με μια έρευνα που δημοσιεύτηκε το Σεπτέμβριο από το Πανεπιστήμιο της Νότιας Καλιφόρνιας και τον καθηγητή μάρκετινγκ Jeetendr Sehdev, οι ενήλικοι στις ΗΠΑ θεωρούν ότι οι σταρ του YouTube είναι έως και πέντε φορές πιο επιδραστικοί από ό,τι οι διασημότητες του Χόλιγουντ.\nΚάτι αντίστοιχο, ως συνολική επίδραση, έχει συμβεί, κατά τη γνώμη του κ. Γεωργακόπουλου, και στην Ελλάδα. «Ένα χαρακτηριστικό παράδειγμα επίδρασης στο χώρο των ιδεών ήταν πρωτοποριακά ψευδώνυμα accounts και blogs στα τέλη της προηγούμενης δεκαετίας, που εισήγαγαν ένα λόγο μίσους και μηδενιστικού κυνισμού καμουφλαρισμένου με χιούμορ. Δεν ξέρω σε ποιο βαθμό επηρέασαν ό,τι ακολούθησε, αλλά οπωσδήποτε έπαιξαν το ρόλο τους στη διαμόρφωση αυτής της χαρακτηριστικής ιντερνετικής γλώσσας, που πλέον είναι γνώριμη και ευρύτατα διαδεδομένη: τον οχετό μίσους, χολής, συκοφαντιών και ύβρεων μέσα από ένα ανάλαφρο κυνικό χιουμοριστικό ύφος από ανώνυμους ή ψευδώνυμους που μοιάζουν να μην κάνουν τίποτε απολύτως από το να τουιτάρουν δεκάδες ή και εκατοντάδες φορές την ημέρα, στην πλειονότητά τους πλέον με ξεκάθαρη πολιτική στράτευση και ιδεολογικό στίγμα».\n«Ο μικρόκοσμος του ίντερνετ δεν είναι πια μικρόκοσμος», λέει ο κ. Γεωργακόπουλος. «Είναι σε κάποιο βαθμό ο κανονικός κόσμος. Πλέον η πλειονότητα των Ελλήνων χρησιμοποιεί το ίντερνετ και είναι το κύριο πεδίο δημόσιου διαλόγου. Υφυπουργοί χάνουν τη δουλειά τους εξαιτίας tweets. Ο Γιάνης Βαρουφάκης ήταν ένας ακαδημαϊκά άσημος οικονομολόγος, ο οποίος άρχισε να γράφει ωραία κείμενα στο Protagon.gr στην καρδιά της κρίσης. Ο κόσμος τα έβρισκε στο Facebook και στο Twitter. Εξαιτίας τους άρχισαν να τον καλούν στην τηλεόραση. Έγινε ο υποψήφιος βουλευτής με τις περισσότερες ψήφους στην ιστορία της Β΄ Αθηνών. Για έξι μήνες ήταν υπουργός Οικονομικών, με τις συνέπειες που όλοι θυμόμαστε. Αν αυτό δεν είναι ο ορισμός του επιδραστικού, δεν ξέρω τι είναι…»\nΠηγή: Περιοδικό «Κ» της Καθημερινής, άρθρο της Μανίνας Ντάνου (16-5-16)


Επεισόδιο 67 Βρέχει Δολάρια\nΗ Lolita δεν ξέρει τι να κάνει με την τσάντα και αποφασίζει να ακούσει τη συμβουλή του Javo να την αφήσει στο γραφείο των πέντε αδελφών. Τα κορίτσια τη βρίσκουν και ανακαλύπτουν ότι είναι γεμάτη δολάρια. Ενθουσιάζονται αμέσως αλλά η Βιρτζίνια είναι καχύποπτη και προτείνει να την παραδώσουν στην αστυνομία γιατί μπορεί να πρόκειται για παγίδα. Τελικά κρατάνε την τσάντα με σκοπό να μάθουν σε ποιον ανήκει. Αποφασίζουν να την κρατήσουν και να μάθουν από πού προήλθε, αλλά κανείς δεν τους δίνει πληροφορίες εκτός από τον Javo, ο οποίος παραδέχεται ότι ξέρει ποιος την άφησε αλλά χωρίς να αποκαλύψει το όνομα.\nΕπεισόδιο 68 Είναι πολλά τα λεφτά\nΟι αδερφές περνούν όλο το βράδυ μαζί με τα 100.000 δολάρια αλλά ανακαλύπτουν ότι λείπουν 5000 και αρχίζουν να κατηγορούν η μια την άλλη. Τελικά αποφασίζουν να παραδώσουν τα υπόλοιπα χρήματα στην αστυνομία και να απαλλαγούν από αυτά. Η Elisa ανακαλύπτει τα χρήματα και επιμένει ότι πρέπει να τα κρατήσουν. Η Lucia και η Flor πάνε στο αστυνομικό τμήμα να τα παραδώσουν αλλά η Flor κάνει το λάθος και λέει ότι λείπουν πέντε χιλιάδες δολάρια. Αυτό οδηγεί σε μπελάδες. Η Virginia, η Flor και η Carla θεωρούνται ύποπτες.\nΕπεισόδιο 69 Κρυφτό\nΗ Lucía είναι σε κατάθλιψη αφού συνειδητοποιεί ότι με την σκληρή συμπεριφορά της και τους κακούς της τρόπους καταστρέφει ότι ωραίο υπάρχει στη ζωή της. Ο Javo πηγαίνει στο νοσοκομείο όπου η Anita, υποβλήθηκε σε χειρουργική επέμβαση για σκωληκοειδίτιδα και η Virginia του κάνει παρέα. Αμέσως μετά τρέχει στον Ignacio γιατί δεν θέλει άλλο να κρύβεται.\nΕπεισόδιο 70 Εκτός ελέγχου\nΤαυτόχρονα, η Lolita λέει στη Virginia ότι εκείνη έκλεψε τα χρήματα και ότι ο Javo απλώς την κάλυψε. Ο Javo πηγαίνει να μιλήσει στη Virginia και καταλήγουν να φιλούνται.\nΟ Mariano φτάνει στο νοσοκομείο και συναντά τη Lucia, που πήγε να δει τον γιατρό. Φαίνεται ψυχρός και η Lucia επιστρέφει στο σπίτι πολύ λυπημένη. Ο Mariano εμφανίζεται στο διαμέρισμά της και της ζητά συγγνώμη. Της λέει ότι ήταν δύσκολο να μπει στο αεροπλάνο, αλλά εκείνη δεν τον πιστεύει. Ο Mariano φεύγει για άλλη μια φορά και η Lucía νιώθει εντελώς απογοητευμένη.\nΗ Flor φτιάχνει πρωινό για τον Jasmin και του δίνει ένα ιδιαίτερο δώρο. Επιπλέον, ζηλεύει καθώς ακούει τον Dany να λέει στη Lolita ότι μπορεί να κοιμηθεί στο σπίτι του. Μιλάει με τον Dany για αυτό και καταλήγουν να γευματίζουν μαζί ως φίλοι. Τέλος, ζητούν από τον Jazmín να συμμετάσχει και εκείνος. Η Flor είναι πολύ χαρούμενη που έχει και τους δύο δίπλα της.\nΕπεισόδιο 71 Βροχή\nΗ Virginia αποφασίζει να περάσει μόνη της μερικές μέρες σε ένα spa προσπαθώντας να ξεκαθαρίσει μέσα της την κατάστασή με τον Ignacio. Ο Javo αποφασίζει να παραβρεθεί σε ένα συμπόσιο γαστρονομίας στο Rosario, αλλά η Amanda του κάνει ασφαλιστικά μέτρα και δεν μπορεί να μετακινηθεί. Η Virginia τον παίρνει στο αυτοκίνητό της, αλλά στα μισά της διαδρομής, ο αυτοκινητόδρομος κλείνει λόγω κακών καιρικών συνθηκών και έτσι θα περάσουν τη νύχτα τους σε ξενοδοχείο.\nPrevious Post: Κατερίνα Γκαγκάκη: “Έχω πει δημόσια ότι θέλω να υιοθετήσω ένα παιδί”\nNext Post: Δημήτρης Ουγγάρεζος: “Ο Γιώργος Λιάγκας είναι ένας δύσκολος άνθρωπος και δεν χαρίζεται”


Η κυβέρνηση προχωράει στην εφαρμογή του χουντονόμου για τις συγκεντρώσεις! Η τρομοκρατία δεν θα περάσει! - e-Πρόλογος\nΗ κυβέρνηση προχωράει στην εφαρμογή του χουντονόμου για τις συγκεντρώσεις! Η τρομοκρατία δεν θα περάσει!\nKillah P – Σιγά Mην Kλάψω, Σιγά Μη Φοβηθώ (lyrics) R.I.P. Killah P (Παύλος Φύσσας)\tΔήλωση των εκπροσώπων των Παρεμβάσεων Εκπαιδευτικών στο Δ.Σ της ΟΛΜΕ Γιάννη Σαμοΐλη και Χρίστου Σόφη


Για το πρώτο γκολ που πέτυχε απόψε: «Ήταν ένα πολύ ωραίο γκολ από την πλευρά μου. Μακάρι να συνεχίσω να βάζω κι άλλα τέτοια γκολ και να κάνω χαρούμενους και τους οπαδούς μας, αλλά και τον σύλλογο».\nΓια το τι άλλαξε ο Ολυμπιακός και παρουσιάστηκε καλύτερος στο δεύτερο μέρος: «Ήμαστε πάρα πολύ κακοί στο πρώτο ημίχρονο. Αλλάξαμε πάρα πολλά στο δεύτερο. Παίξαμε το ποδόσφαιρο που παίζουμε πάντα, με κάτω τη μπάλα, καλή κυκλοφορία και πρέσινγκ. Στο πρώτο ημίχρονο, δεν μας βγήκε καθόλου το παιχνίδι, αν και ξεκινήσαμε δυνατά. Είχαμε την κατοχή της μπάλας. Δεχτήκαμε ένα γρήγορο γκολ από ένα λάθος. Αλλά έτσι είναι το ποδόσφαιρο. Δείξαμε χαρακτήρα, πιέσαμε τον αντίπαλο και σκοράραμε πολλά γκολ».\nΓια το ότι απόψε κατάφεραν και πέτυχαν αρκετά γκολ: «Και με τον Παναθηναϊκό, αλλά και με τον ΠΑΟΚ εδώ μέσα είχαμε κάνει καλά παιχνίδια κι έπρεπε να νικήσουμε και με μεγάλη διαφορά γκολ. Σήμερα, περιμέναμε ένα δυνατό ντέρμπι. Θέλαμε να κερδίσουμε για να κάνουμε χαρούμενους και τους οπαδούς μας και τον πρόεδρο που μας το είχε ζητήσει και το κάναμε».\nΓια τον Λάζαρο Χριστοδουλόπουλο: «Αυτή η νίκη είναι αφιερωμένη και στον Λάζαρο. Γιατί είχε έναν τραυματισμό. Μακάρι οι εξετάσεις να δείξουν ότι δεν είναι κάτι σοβαρό».\nΓια το ματς με τη Ντιναμό: «Έχουμε τη ρεβάνς με μια καλή ομάδα. Σήμερα η νίκη αυτή μας έδωσε ώθηση, για τη δύσκολη συνέχεια. Μακάρι να περάσουμε για να ανέβει και η Ελλάδα στην κατάταξη και να κάνουμε χαρούμενους όσους μας πιστεύουν».\nΓια το τι τους είπε ο Μαρτίνς στην ανάπαυλα: «Μιλήσαμε… Κυρίως οι πιο παλιοί. Είπαμε πως δεν γίνεται να βγούμε έτσι στο δεύτερο ημίχρονο, με αυτήν την εικόνα. Στο πρώτο μέρος ήμαστε πολύ κακοί. Στο δεύτερο ήμαστε κυρίαρχοι του ματς. Μας βοήθησαν και οι δύο αλλαγές που έδωσαν ενέργεια».\nΓια τα λάθη που έκανε η ομάδα: «Τα τελευταία αποτελέσματα μας έκαναν να πέσουμε ψυχολογικά. Αυτό έδειξε και στο πρώτο ημίχρονο η ομάδα. Δεν είχαμε κυκλοφορία. Κάναμε εύκολα λάθος. Μας πίεσε η ΑΕΚ. Στο δεύτερο ημίχρονο όμως τα αλλάξαμε όλα. Αυτό είναι και δουλειά του προπονητή μας. Μας είπε να βγούμε έξω, να παίξουμε τη μπάλα που ξέρουμε και ότι θα κερδίζαμε».\nΓια το αν φοβήθηκε το ματς: «Σε κάποιες φάσεις που πήγε η ΑΕΚ να κάνει το 0-2, λίγο φοβηθήκαμε. Όπως είπα όμως, έχω εμπιστοσύνη και στην ομάδα, και στου παίκτες και στον προπονητή. Πίστευα ότι θα μπαίναμε στο ημίχρονο, θα μιλούσαμε και πως όλα θα πήγαιναν εντάξει. Σίγουρα σε παίρνει από κάτω ψυχολογικά όταν δέχεσαι γκολ στην αρχή, όμως πρέπει να είσαι δυνατός και να δείξεις ότι έχεις μια πάρα πολύ καλή ομάδα. Εμείς θέλαμε να επιβεβαιώσουμε όσους έλεγαν ότι παίζουμε την καλύτερη μπάλα στην Ελλάδα. Στο δεύτερο ημίχρονο το δείξαμε. Στο πρώτο ημίχρονο, από θέμα ψυχολογίας δεν ήμαστε αυτοί που θέλαμε».\nΓια το πρώτο γκολ που πέτυχε: «Κέρδισα τη μπάλα, με τράβηξε ο Σιμόες, αλλά, είχα φόρα και σκέφτηκα πως θα συνεχίσω για να σκοράρω».\nΓια το αν είναι καλά αυτήν την περίοδο: «Νιώθω καλά, είμαι καλά σε αυτήν την ομάδα. Παίζω ποδόσφαιρο που ευχαριστιέμαι και αυτό φαίνεται μέσα στον αγώνα».\nΓια το ματς στο Κίεβο: «Για εμάς είναι μεγάλη πρόκληση. Ένα δύσκολο ματς, αλλά νομίζω πως θα τα καταφέρουμε. Χρειαζόμαστε να σκοράρουμε και να πάρουμε τη νίκη. Η προσέγγιση του παιχνιδιού θα είναι να περιμένουμε τον αντίπαλο. Είναι μια καλή ομάδα με καλό πάσινγκ γκέιμ. Να περιμένουμε τη Ντιναμό. Αν όλα πάνε καλά, θα προσπαθήσουμε να χτυπήσουμε τη Ντιναμό στην αντεπίθεση».\nΓια το τι άλλαξε στο ημίχρονο: «Αλλάξαμε τα πάντα. Αρχικά παίξαμε με περισσότερη συγκέντρωση. Αποφύγαμε τα λάθη που επέτρεψαν στην ΑΕΚ να προηγηθεί και αλλάξαμε το σκεπτικό μας. Παίξαμε με αυτοθυσία και αυτό μας έκανε να πάρουμε αυτή τη μεγάλη νίκη».\nΓια το τι σημαίνει για τους παίκτες αυτή η νίκη: «Σήμερα αυτό που επιβεβαιώσαμε είναι ότι είμαστε μεγάλη ομάδα. Θα μπορούσαμε να πάρουμε κι άλλες τέτοιες νίκες, όπως με τον ΠΑΟΚ εδώ, στο ΟΑΚΑ δεχτήκαμε γκολ στο τέλος και ήμαστε άτυχοι. Το ίδιο και στο παιχνίδι με τον Παναθηναϊκό. Στο ματς με τον ΠΑΟΚ στην Τούμπα δεν ήμαστε καλοί, δεχτήκαμε γκολ στο 2ο λεπτό και δυσκόλεψαν τα πράγματα».\nΓια το ματς με τη Ντιναμό στην Ουκρανία και αν η νίκη αυτή δίνει αυτοπεποίθηση: «Η αυτοπεποίθησή μας δεν θα έπρεπε να εξαρτάται από τέτοια αποτελέσματα. Θα πρέπει να είναι πάντα στα ύψη. Ξέρουμε πως είμαστε μια πάρα πολύ καλή ομάδα και πιστεύουμε στις δυνατότητές μας. Σήμερα μέχρι το ημίχρονο χάναμε με 1-0 και καταφέραμε να κάνουμε ένα πολύ καλό δεύτερο μέρος, να ανατρέψουμε το σκορ και να πάρουμε μια μεγάλη νίκη. Ακόμη κι αν δεν γινόταν αυτό εμείς θα πρέπει να πιστεύουμε στον εαυτό μας. Ξέρουμε πως είμαστε μια ομάδα που παίζει καλά και πως μπορεί να πάρει αποτελέσματα».\nΓια το γκολ του Χασάν που προήλθε από δική του προσπάθεια: «Στη φάση αυτή είχε ζητήσει τη μπάλα ο “Τόρο”. Εγώ είδα τον Χασάν και του έδωσα τη μπάλα. Με σήκωσε στον πανηγυρισμό γιατί μου είπε πως δεν του έχω βγάλει μια πάσα μέχρι εκείνη τη στιγμή.»


Blog: Η Κυρία 0.0%. Ποιά είναι τελικά η Έλενα Σκορδέλη;\nΚύπρος, οκτώ χρόνια πριν:\nΗ επιτυχημένη παρουσιάστρια της πρωινής εκπομπής του Αντέννα Κύπρου «Καλημέρα με τον Αντέννα» Κατερίνα Βάτη, αποχωρεί από την τηλεόραση λόγω της πρόσληψής της στην Κυπριακή Αστυνομία, σε θέση εκπροσώπου Τύπου. Την εκπομπή αναλαμβάνει μια –άγνωστη τότε- παρουσιάστρια, που από την πρώτη στιγμή επικρίνεται, όσο κανένας άλλος, στην τηλεοπτική ιστορία του νησιού. Το όνομα αυτής Έλενα Σκορδέλη!\nΗ σύγκριση με την προκάτοχό της είναι αναπόφευκτη, τα δημοσιεύματα δίνουν και παίρνουν και οι τηλεκριτικοί βρίσκουν στο πρόσωπό της, τη νέα τους μούσα. Σε πολύ μικρό διάστημα, η Σκορδέλη γίνεται θέμα συζήτησης για τα γλωσσικά της λάθη, τα θεϊκά της «μαργαριτάρια» και την τσιριχτή –συχνά στα όρια του εκνευριστικού- φωνή της. Ποιος θα μπορούσε να φανταστεί τότε, ότι η Έλενα Σκορδέλη θα συλλαμβανόταν κάποια χρόνια μετά, ως ύποπτη για ηθική αυτουργία δολοφονίας;\nΜετά από τη θητεία της στον Αντέννα, η Σκορδέλη, παίρνει μεταγραφή στο ΣΙΓΜΑ, κανάλι του συγκροτήματος ΔΙΑΣ, ιδιοκτησίας της οικογένειας Χατζηκωστή. Η παρουσιάστρια, σύντομα αναλαμβάνει τα «μικρά» δελτία του σταθμού, γεγονός που προκαλεί το ενδιαφέρον των τηλεκριτικών, που τη βλέπουν για πρώτη φορά, σε δημοσιογραφικό ρόλο.\nΓενική παρατήρηση; Η Σκορδέλη είναι σαφώς καλύτερη, στηριζόμενη στο γνωστό autocue και απαλλαγμένη από το άγχος του αυτοσχεδιασμού, στον πρωινό «καναπέ».\nΛίγο καιρό αργότερα, τη βλέπουμε ανά τακτά χρονικά διαστήματα και στο κεντρικό δελτίο του σταθμού, το οποίο είναι παραδοσιακά πρώτο στις μετρήσεις της AGB. «Προσωπική επιλογή του Άντη», θυμούνται σήμερα υπάλληλοι του συγκροτήματος. Επίσης, αντικαθιστά το δίδυμο της πρωινής ζώνης του σταθμού, κατά τους καλοκαιρινούς μήνες, υπενθυμίζοντας σε τηλεθεατές και τηλεκριτικούς τις «ένδοξες» στιγμές της στη συγκεκριμένη ζώνη.\nΣύντομα, η είδηση σκάει σαν βόμβα:\nΗ Έλενα Σκορδέλη είναι πλέον μέτοχος του σταθμού, έχοντας αγοράσει ένα σημαντικό μερίδιο των μετοχών. Το γεγονός γίνεται θέμα συζήτησης, ενώ η δημοσιογράφος παρουσιάζεται σε σατιρικές στήλες, ως η νέα μεγάλη δύναμη στο συγκρότημα. Κάποιοι έχουν εύλογα ερωτήματα, κάποιοι άλλοι απλά χαμογελούν.\nΟι φήμες λένε ότι η οικογένεια Χατζηκωστή, είναι δυσαρεστημένη από την εξέλιξη αυτή, μιας και η Σκορδέλη δεν είχε ενημερώσει εκ των προτέρων την ιδιοκτησία, για τις προθέσεις της. Σύντομα έρχεται η απομάκρυνση της από τα δελτία και ακολουθεί η απόλυσή της. Τα δημοσιεύματα είναι πολλά: «Είναι η πρώτη φορά στην ιστορία που μέτοχος συγκροτήματος απολύεται από αυτό» λένε κάποιοι. Κάποιοι ισχυρίζονται ακόμα, ότι σε συνάντηση της Σκορδέλη με τον Άντη Χατζηκωστή, στο γραφείο του δεύτερου, οι τόνοι ήταν ιδιαίτερα υψηλοί.\nΤο 2008 συνεχίζει να μας επιφυλάσσει τηλεοπτικές εκπλήξεις και κεντρικό πρόσωπο είναι και πάλι η Έλενα Σκορδέλη. Υπογράφει συμφωνία συνεργασίας με το νεοσύστατο PLUS TV, που δύσκολα ξεπερνά το 3% στις μετρήσεις τηλεθέασης. Οι αντιδράσεις ποικίλουν. Με ειρωνική διάθεση κάποιοι, σχολιάζουν ότι για πρώτη φορά στην τηλεοπτική ιστορία, παρουσιάστρια είναι μέτοχος καναλιού και εργοδοτείται σε αντίπαλο κανάλι!\nΜάλιστα, λόγω και της έλλειψης προσωπικού στο μικρό κανάλι, η Σκορδέλη, αναλαμβάνει τόσο την πρωινή ζώνη, όσο και βραδινή εκπομπή. Τα νούμερα και των δύο εκπομπών είναι απογοητευτικά και λίγο καιρό αργότερα, η βραδινή εκπομπή κόβεται, ενώ το μαγκαζίνο μεταφέρεται στην απογευματινή ζώνη, όπου και παρέμεινε μέχρι σήμερα. Σε ένα κακόγουστο και φτηνό στούντιο, η Σκορδέλη φαίνεται να παλεύει καθημερινά μόνο και μόνο για να περνά την ώρα της, σε μια εκπομπή που ξέρει ότι ελάχιστοι παρακολουθούν.\nΜάλιστα, γύρω στο τέλος της περασμένης τηλεοπτικής σεζόν, η μέτρηση της AGB ένα συγκεκριμένο απόγευμα, δείχνει 0% για την εκπομπή της Σκορδέλη, κάτι που σχολιάζεται αρκετά από τις τηλεοπτικές στήλες των εφημερίδων! Σε δηλώσεις της η ίδια, υποστηρίζει ότι είναι αδύνατον να είναι πραγματικό το νούμερο αυτό και πως προφανώς πρόκειται για λάθος….\n21 Ιανουαρίου 2010:\nΜετά από έντονη φημολογία τις τελευταίες μέρες, η Έλενα Σκορδέλη και ο αδελφός της Τάσος Κρασοπούλης συλλαμβάνονται από την Κυπριακή Αστυνομία ως ύποπτοι για ηθική αυτουργία στην υπόθεση δολοφονίας του Άντη Χατζηκωστή. Μετά από συμπερίληψη του ενός εκ των τριών συλληφθέντων για τη δολοφονία Θάνου Χατζηγεωργίου σε πρόγραμμα προστασίας μαρτύρων, ο εν λόγω κατηγορούμενος παραδέχεται την εμπλοκή του στην υπόθεση και κατονομάζει τα δύο αδέλφια ως ηθικούς αυτουργούς, λέγοντας ότι οι δύο τους είχαν υποσχεθεί σε αυτόν και στους υπόλοιπους δράστες το ποσό των €50 000, καθώς και την εφ όρου ζωής εργοδότησή τους στο ΣΙΓΜΑ.\nby Mediasoup (συντάκτης Σταύρος Σταύρου)\nστις 1/23/2010 02:46:00 π.μ.


Στην παρουσίαση της νέας δουλειάς του Κώστα Τριανταφυλλίδη\nΑπό pressmixer Μαρτίου 06, 2016\nΤη Δευτέρα 29 Φεβρουαρίου πραγματοποιήθηκε στο "ΡυθμόςStage" με μεγάλη επιτυχία η παρουσίαση της νέας δουλειάς του Κώστα Τριανταφυλλίδη ''Αστρικός Χάρτης'' Σε μία κατάμεστη αίθουσα μίλησαν ο δημοσιογράφος και μουσικός παραγωγός Γιώργος Τσάμπρας και εκ μέρους της δισκογραφικής εταιρείας "PROTASIS" ο Νίκος Οικονόμου.\nΣτη συνέχεια ο Κώστας Τριανταφυλλίδης περιέγραψε με συγκίνηση λεπτομέρειες για την νέα του αυτή δουλειά. Οι στιχουργοί Γρηγόρης Μαρινάκης και Πέπη Δουρέκα ευχαρίστησαν τον δημιουργό για τη συνεργασία και το κοινό για την ένθερμη υποστήριξη και ανταπόκρισή του.\nΟ Γιώργος Νταλάρας με τη σειρά του, με λόγια καρδιάς ευχήθηκε καλή επιτυχία στον φίλο του Κώστα Τριανταφυλλίδη και συγκίνησε το κοινό με την αμεσότητά του. Με μοναδικό τρόπο ερμήνευσε το τραγούδι "Αγάπες που παλιώσατε", σε στίχους της Πέπης Δουρέκα, και ενθουσίασε εισπράττοντας την αγάπη του κόσμου.\nΣτην παρουσίαση ερμηνεύτηκαν όλα τα τραγούδια του "Αστρικού Χάρτη" από τον Κώστα Τριανταφυλλίδη σε μια ζεστή, φιλική και συγκινησιακά φορτισμένη ατμόσφαιρα.\nΓιώργος Νταλάρας Κώστας Τριανταφυλλίδης\nΕτικέτες Γιώργος Νταλάρας Κώστας Τριανταφυλλίδης


Τετάρτη, 29 Ιουνίου 2022 06:48:24 ΠΜ\n... τα ξένα χαρτοφυλάκια για φέτος αφού έκλεισαν τα βιβλία τους για το τρέχον οικονομικό έτος. Ο Γενικός Δείκτης κατέγραψε απώλειες 0,42% και έκλεισε στις 867,71 μονάδες. Ο FTSE 25 σημείωσε πτώση 0,51% στις ...\n... οδήγησαν σε χαμηλό τριών εβδομάδων. Στην Φρανκφούρτη ο δείκτης DAX ενισχύθηκε κατά 0,25% στις 15.917,98 μονάδες, στο Λονδίνο ο FTSE 100 κινήθηκε ανοδικά κατά 0,33% στις 7.310,37 μονάδες και στο Παρίσι ...\n... οι ξένοι οίκοι κλείνουν τα βιβλία τους για τη χρονιά και σχεδιάζουν τους επενδυτικούς στόχους του νέου οικονομικού έτους. Ο Γενικός Δείκτης ενισχύθηκε κατά 1,06% και έκλεισε στις 898,87 μονάδες. Ο FTSE ...\n... στις 7.042,23 μονάδες. Αντίθετα, ο βρετανικός FTSE 100 ενισχύθηκε κατά 0,27% στις 7.286,32 μονάδες. Στον ευρωπαϊκό νότο, ο ιταλικός δείκτης υψηλής κεφαλαιοποίησης κατέγραψε άνοδο 0,63% στις 27.109,30 ...\n... πρόσημο, 99 συνεδριάσεις είχαν αρνητικό κλείσιμο και 2 συνεδριάσεις έκλεισαν χωρίς μεταβολή του γενικού δείκτη. Ο FTSE 25 υποχώρησε κατά 0,54% στις 2.133,09 μονάδες, ο Mid Cap κινήθηκε χαμηλότερα κατά ...\n... κατέγραψε απώλειες 0,39% και έκλεισε στις 911,43 μονάδες, με τη κεφαλαιοποίηση της αγοράς να διαμορφώνεται στα 72,921 δισ. ευρώ που αποτελεί και νέο υψηλό έτους. Ο FTSE 25 υποχώρησε κατά 1,13% στις 2.181,03 ...\n... ή θα προστεθούν στους ελληνικούς δείκτες FTSE με το ενδιαφέρον να εστιάζεται στην μεγάλη κεφαλαιοποίηση στην οποία αναμένονται εξελίξεις. Την Πέμπτη μετά το τέλος της συνεδρίασης ανακοινώνει εννεάμηνο ...\n... κατέγραψε άνοδο 0,06% στις 7.156,85 μονάδες. Αμφότεροι ολοκλήρωσαν τη συνεδρίαση σε νέα ιστορικά υψηλά. Αντίθετα, ο βρετανικός FTSE 100 υποχώρησε κατά 0,49% στις 7.291,20 μονάδες. Στον ευρωπαϊκό νότο, ...\n... υψηλότερα 0,45% στις 7.091,40 μονάδες. Αντίθετα, ο βρετανικός FTSE 100 υποχώρησε κατά 0,50% στις 7.346,97 μονάδες. Στον ευρωπαϊκό νότο, ο ιταλικός δείκτης υψηλής κεφαλαιοποίησης κατέγραψε άνοδο 0,36% ...\n... Stoxx 600 ενισχύθηκε κατά 0,3% στις 485,29 μονάδες, καταγράφοντας νέο ιστορικό υψηλό. Στην Φρανκφούρτη ο δείκτης DAX ενισχύθηκε κατά 0,10% στις 16.083,11 μονάδες, στο Λονδίνο ο FTSE 100 κινήθηκε υψηλότερα ...\n... δείκτη. Ο γενικός δείκτης υποχώρησε 0,27% και διολίσθησε στις 918,06 μονάδες με την κεφαλαιοποίηση της αγοράς να ανέρχεται στα 65,628 δισ. ευρώ. Ο FTSE 25 υποχώρησε κατά 0,21% στις 2.212,80 μονάδες, ...\n... κεφαλαιοποίηση της αγοράς υποχώρησε στα 65,649 δισ. ευρώ. Ο Γενικός Δείκτης έκλεισε στις 920,52 μονάδες, ενώ ο δείκτης υψηλής κεφαλαιοποίησης FTSE 25 κατέγραψε απώλειες 0,32% στις 2.217,53 μονάδες. Ο δείκτης ...\n... ιστορικό υψηλό. Στην Φρανκφούρτη ο δείκτης DAX κατέγραψε απώλειες 0,05% στις 16.046,52 μονάδες και στο Λονδίνο ο FTSE 100 υποχώρησε οριακά κατά 0,02% στις 7.302,17 μονάδες. Αντίθετα, στο Παρίσι ο CAC ...\n... MSCI που έχει ελληνικό ενδιαφέρον, καθώς εκτιμάται η είσοδος της ΔΕΗ και της Εθνικής Τράπεζας στον δείκτη MSCI Greece. Ο FTSE 25 κατέγραψε άνοδο 1,32% στις 2.224,59 μονάδες, ο Mid Cap κινήθηκε υψηλότερα ...\n... στις 16.054,36 μονάδες. Ο βρετανικός FTSE 100 ενισχύθηκε κατά 0,35% στις 7.305,29 μονάδες και ο γαλλικός CAC 40 κινήθηκε υψηλότερα κατά 0,76% στις 7.040,79 μονάδες. Αξίζει να σημειωθεί ότι ο CAC 40 ξεπέρασε ...\n... Παρασκευής, ο πανευρωπαϊκός δείκτης Stoxx 600 καταγράφει κέρδη 0,11% στις 483,74 μονάδες. Ο γερμανικός DAX υποχωρεί 0,10% στις 16.014,15 μονάδες, ενώ αντίθετα ο βρετανικός FTSE 100 ενισχύεται 0,36% ...\n... της. Ειδικότερα, ο Stoxx 600 σημείωσε κέρδη 0,42% και έκλεισε στις 483,24 μονάδες. Στην Φρανκφούρτη ο DAX ενισχύθηκε κατά 0,44% στις 16.029,65 μονάδες, στο Λονδίνο ο FTSE 100 κινήθηκε ανοδικά κατά 0,43% ...\n... 0,28% στις 16.004 μονάδες, ο γαλλικός CAC 40 ανεβαίνει 0,36% στις 6.975,41 μονάδες και ο βρετανικός FTSE 100 ενισχύεται 0,25% στις 7.267,35 μονάδες. Στην περιφέρεια, ο ιταλικός FTSE MIB καταγράφει κέρδη ...\n... DAX διολισθαίνει 0,09% στις 15.939,15 μονάδες, ο γαλλικός CAC 40 χάνει οριακά 0,03% στις 6.925,41 μονάδες και ο βρετανικός FTSE 100 υποχωρεί κατά 0,16% στις 7.263,40 μονάδες. Στην περιφέρεια, ο ιταλικός ...


Πιστολετο Περιστροφικο Ηλεκτρικο Bosch Pro Sds Max 1150watt 8.8j 45mm Gbh 7-46 De - Δραπανα-κατσαβιδια (TLS.030666)\nΗλεκτρικό περιστροφικό πιστολέτο Bosch GBH 7-46 DE Professional.\n- Το ισχυρότερο πιστολέτο της κατηγορίας του χάρη στον ισχυρό κινητήρα 1.350W.\n- Μεγάλη αφαίρεση υλικού στο καλέμισμα μέσω Turbo-Power με ισχύ κρούσης έως και 15 J.\n- ’ριστη άνεση χειρισμού χάρη στον ξεχωριστά ρυθμιζόμενο αριθμό στροφών, στο ρυθμιζόμενο διακόπτη στη λειτουργία καλεμίσματος και στη νέα, εργονομική πρόσθετη χειρολαβή.\n- Υποδοχή SDS-max.\nΟνομαστική ισχύς: 1350 W.\nΕνέργεια κρούσης, μέγ.: 2-15 J.\nΑριθμός κρούσεων σε ονομαστικό αριθμό στροφών: 1375  2800 bmp.\nΟνομαστικός αριθμός στροφών: 145-280 rpm.\nΜήκος: 545 mm.\nΎψος: 288 mm.\nΔιάμετρος τρυπήματος σε μπετόν με τρυπάνια πιστολέτου: 12-45 mm.\nΙδανικός τομέας χρήσης μπετόν με τρυπάνια πιστολέτου: 25-40 mm.\nΔιάμετρος τρυπήματος σε μπετόν με τρυπάνια ξετρυπήματος: 45-80 mm.\nΔιάμετρος τρυπήματος σε μπετόν με ποτηροκορώνες: 40-150 mm.\nΚαλέμισμα: 21 m/s².\nΚρουστικό τρύπημα σε μπετόν: 18 m/s².\nΠΙΣΤΟΛΕΤΟ ΠΕΡΙΣΤΡΟΦΙΚΟ ΗΛΕΚΤΡΙΚΟ BOSCH PRO SDS MAX 1150WATT 8.8J 45MM GBH 7-46 DE (TLS.030666)\n• Ονομαστική ισχύς: 1350 W.\n• Ενέργεια κρούσης, μέγ.: 2-15 J.\n• Αριθμός κρούσεων σε ονομαστικό αριθμό στροφών: 1375  2800 bmp.\n• Ονομαστικός αριθμός στροφών: 145-280 rpm.\n• Μήκος: 545 mm.\n• Ύψος: 288 mm.\n• Διάμετρος τρυπήματος σε μπετόν με τρυπάνια πιστολέτου: 12-45 mm.\n• Ιδανικός τομέας χρήσης μπετόν με τρυπάνια πιστολέτου: 25-40 mm.\n• Διάμετρος τρυπήματος σε μπετόν με τρυπάνια ξετρυπήματος: 45-80 mm.\n• Διάμετρος τρυπήματος σε μπετόν με ποτηροκορώνες: 40-150 mm.\n• Καλέμισμα: 21 m/s².\n• Κρουστικό τρύπημα σε μπετόν: 18 m/s².\nΠΙΣΤΟΛΕΤΟ ΠΕΡΙΣΤΡΟΦΙΚΟ ΗΛΕΚΤΡΙΚΟ BOSCH PRO SDS MAX 1150WATT 8.8J 45MM GBH 7-46 DE TLS.030666 TLS.030666 BOSCH BOSCH ΔΡΑΠΑΝΑ-ΚΑΤΣΑΒΙΔΙΑ Κατηγορία: ΔΡΑΠΑΝΑ-ΚΑΤΣΑΒΙΔΙΑ •BOSCH στην κατηγορία ΔΡΑΠΑΝΑ-ΚΑΤΣΑΒΙΔΙΑ Ηλεκτρικό περιστροφικό πιστολέτο Bosch GBH 7-46 DE Professional.Χαρακτηριστικά:- Το ισχυρότερο πιστολέτο της κατηγορίας του χάρη στον ισχυρό κινητήρα 1.350W.- Μεγάλη αφαίρεση υλικού στο καλέμισμα μέσω Turbo-Power με ισχύ κρούσης έως και 15 J.- Μεγάλη διάρκεια ζωής χάρη στα στιβαρά μεταλλικά στοιχεία.- ’ριστη άνεση χειρισμού χάρη στον ξεχωριστά ρυθμιζόμενο αριθμό στροφών, στο ρυθμιζόμενο διακόπτη στη λειτουργία καλεμίσματος και στη νέα, εργονομική πρόσθετη χειρολαβή.- Υποδοχή SDS-max.• Ονομαστική ισχύς: 1350 W.• Ενέργεια κρούσης, μέγ.: 2-15 J.• Αριθμός κρούσεων σε ονομαστικό αριθμό στροφών: 1375  2800 bmp.• Ονομαστικός αριθμός στροφών: 145-280 rpm.• Βάρος: 8.2 Kg.• Μήκος: 545 mm.• Ύψος: 288 mm.• Υποδοχή εργαλείου: SDS-max.• Διάμετρος τρυπήματος σε μπετόν με τρυπάνια πιστολέτου: 12-45 mm.• Ιδανικός τομέας χρήσης μπετόν με τρυπάνια πιστολέτου: 25-40 mm.• Διάμετρος τρυπήματος σε μπετόν με τρυπάνια ξετρυπήματος: 45-80 mm.• Διάμετρος τρυπήματος σε μπετόν με ποτηροκορώνες: 40-150 mm.• Καλέμισμα: 21 m/s².• Κρουστικό τρύπημα σε μπετόν: 18 m/s².• Εγγύηση: 3 χρόνια. ΠΙΣΤΟΛΕΤΟ ΠΕΡΙΣΤΡΟΦΙΚΟ ΗΛΕΚΤΡΙΚΟ BOSCH PRO SDS MAX 1150WATT 8.8J 45MM GBH 7-46 DE


11:05 , Δευτέρα 04 Νοεμβρίου 2013\n“Διαπιστώσαμε ότι τα επίπεδα των αντισωμάτων για τους δύο τύπους του HPV 16 και 18 στις γυναίκες που έχουν εμβολιαστεί με μια δόση, παραμένουν σταθερά τέσσερα χρόνια μετά τον εμβολιασμό”, εξηγεί η δρ. Μαχμοομπέχ Σαφαεϊάν, ερευνήτρια στο Εθνικό Αντικαρκινικό Ινστιτούτο (NCI) των ΗΠΑ στη Μπεθέσντα του Μέριλαντ, στις ανατολικές ΗΠΑ, βασική συντάκτρια της έρευνας που δημοσιεύεται σήμερα στην επιθεώρηση Cancer Prevention Research.\n“Τα αποτελέσματα θέτουν υπό αμφισβήτηση τις σημερινές συστάσεις, σύμφωνα με τις οποίες, το εμβόλιο κατά του ιού HPV πρέπει να χορηγείται σε αρκετές δόσεις για να παράγει διαρκή ανοσολογική αντίδραση”, υπογραμμίζει η λοιμωξιολόγος της οποίας η έρευνα\nΣύμφωνα με την δρα Σαφαεϊάν, “η ανακάλυψη αυτή γεννά ελπίδες για την πραγματοποίηση εκστρατειών εμβολιασμού, απλών και λιγότερο δαπανηρών που έχουν περισσότερες πιθανότητες να εφαρμοστούν σε παγκόσμιο επίπεδο, κυρίως στις αναπτυσσόμενες χώρες όπου απαντάται σχεδόν το 85% των κρουσμάτων καρκίνου του τραχήλου της μήτρας, ο οποίος αποτελεί μία από τις βασικές αιτίες θνησιμότητας.\nGlaxoSmithKline HPV ΕΜΒΟΛΙΟ ΗΠΑ\n02:12 , Τρίτη 22 Ιουνίου 2021\nΚορονοϊός: Mελέτη επιβεβαίωσε ότι τα μονοκλωνικά αντισώματα μειώνουν τη νοσηλεία\nΜελέτη επιβεβαιώνει ότι το φάρμακο αντισωμάτων των GSK-Vir μειώνει τον κίνδυνο νοσηλείας και θ...\n10:27 , Τρίτη 03 Ιουλίου 2012\nΠρόστιμο 3 δισεκατομμύρια!\nΗ βρετανική φαρμακοβιομηχανία GlaxoSmithKline καλείται να πληρώσει πρόστιμο-ρεκόρ ύψους 3 δισ....\nΚαιρός: Βελτιώνεται από σήμερα – Αυξημένες νεφώσεις...


18-07-2021 - 23:31μμ\nΝ. Χαρδαλιάς: Τα επόμενα 24ωρα η παράταση ή όχι των μέτρων στη Μύκονο\nΑγανακτισμένοι είναι οι επιχειρηματίες στη Μύκονο με την απόφαση της κυβέρνησης να επιβάλει σιωπητήριο και απαγόρευση κυκλοφορίας στο νησί, λόγω της αύξησης των κρουσμάτων.\nΤο Σωματείο Επιχειρήσεων Διασκέδασης και Εστίασης Μυκόνου σε ανακοίνωση του καταγγέλλει ότι επικράτησαν «απίστευτες εικόνες συγχρωτισμού» στα σοκάκια της Μυκόνου χθες που τα μέτρα μπήκαν σε λειτουργία.\nΑκόμα, χαρακτηρίζει την απόφαση της κυβέρνησης «βιαστική» και «καταστροφική» «για τον τουρισμό της χώρας συνολικά» και καλεί τους αρμόδιους «να σκύψουν τώρα πάνω στο θέμα ώστε να λυθεί έως αύριο». Το ΣΕΔΕΜ καταθέτει, επίσης, μια σειρά προτάσεων για τη διευθέτηση της υπόθεσης και εκφράζει τη πρόθεση να συνεργαστεί με την Πολιτεία.\nΗ ανακοίνωση του ΣΕΔΕΜ\n-Ζητούμε την παρουσία κλιμακίων του ΕΟΔΥ στο νησί για να διευκολυνθεί η διενέργεια πολλαπλών Rapid-test στους ανεμβολίαστους και τα Σωματεία μας προσφέρονται να παρέχουν διαμονή στα κλιμάκια του ΕΟΔΥ αλλά και αύξηση σε δωμάτια καραντίνας.\n-Είμαστε στη διάθεση της Πολιτείας, όπως κάναμε μέχρι σήμερα να συμβάλλουμε στην αναζήτηση τρόπων για την εφαρμογή από κοινού οιουδήποτε λογικού, και υγειονομικά ορθού μέτρου κριθεί απαραίτητο.\nΟι προτάσεις μας μπορούν να εφαρμοσθούν σε όλα τα “πορτοκαλί” νησιά και να γίνουν αποδεκτές ώστε να σωθεί η παρτίδα την τελευταία στιγμή. Είναι προφανές ότι κάθε ώρα που περνά η ζημιά μεγαλώνει και πολύ σύντομα θα είναι μη αναστρέψιμη.\nΓια τα έκτακτα μέτρα που επιβλήθηκαν στη Μύκονο μίλησε και ο Γρηγόρης Τάσιος, πρόεδρος της Πανελλήνιας Ομοσπονδίας Ξενοδοχων\n«Το παράδειγμα της Μυκόνου ξεκάθαρα δείχνει ότι είμαστε σε δεύτερη σεζόν Covid. Όπου δεν τηρούνται τα μέτρα κινδυνεύει η τοπική οικονομία με ό,τι αυτό συνεπάγεται. Ανησυχία υπάρχει, όπως έχω πει πριν από δύο μήνες, τα επιδημιολογικά δεδομένα κρίνουν και την εξέλιξη της σεζόν.Προς το παρόν η χώρα είναι σε καλύτερα επίπεδα από 2020, ωστόσο η Μύκονος ήταν το πρώτο καμπανάκι, εάν δεν τηρηθούν τα μέτρα σχολαστικά και δεν προχωρήσει ο εμβολιασμός, μπορεί να μην έχουμε σεζόν μετά τον Αύγουστο.»\nΕστιάζοντας στις ακυρώσεις στο νησί των ανέμων, ο πρόεδρος της ΠΟΞ κάνει λόγο για λογικές ακυρώσεις που προέρχονται από Έλληνες και ξένους.


Τι είναι η αγάπη! Μέσα από τα μάτια των παιδιών! | nanarinia\nΕίτε στα 5 είτε στα 15, οι πρώτοι έρωτες των παιδιών φέρνουν αναστάτωση και είναι κάτι πολύ σημαντικό γι’ αυτά, παρόλο που τις περισσότερες φορές εμείς οι μεγάλοι δεν τους παίρνουμε και πολύ στα σοβαρά. Η σπουδαιότητα των σχέσεων που αναπτύσσονται ήδη από πολύ μικρή ηλικία είναι ολοφάνερη, καθώς το παιδί εξαρτάται πλήρως από τους άλλους. Μέσα από τη σχέση του με τους άλλους ανθρώπους το παιδί αποκτά ταυτότητα, αυτογνωσία αλλά και μαθαίνει αποδεκτούς τρόπους συμπεριφοράς.\nΑπό τη βρεφική ηλικία τα παιδιά έχουν μια διάχυτη και ασυνείδητη σεξουαλικότητα. Από τα 3 τους χρόνια και μετά, αποκτούν σταδιακά επίγνωση της ύπαρξής τους και του άμεσου περιβάλλοντός τους και αρχίζουν να παρατηρούν και να αναρωτιούνται για τις διαφορές ανάμεσα στα δύο φύλα. Αυτή η επιθυμία για σεξουαλική εξερεύνηση που αναπτύσσουν κατά την διάρκεια της πρώτης παιδικής ηλικίας είναι μια εμπειρία τελείως φυσιολογική και ζωτική για την ανάπτυξή τους. Παράλληλα, η εμπειρία αυτή συνοδεύεται και με τη σταδιακή αποσύνδεση από την οικογένεια και την ανεξαρτητοποίηση της προσωπικότητάς τους.\nΟι παιδικοί έρωτες συνήθως ξεκινούν στο νηπιαγωγείο και στις πρώτες τάξεις του δημοτικού, όπου πολλά παιδιά δηλώνουν ερωτευμένα και το εννοούν. Στις ηλικίες αυτές τα παιδιά αρχίζουν να μιμούνται τους γονείς τους, καθώς και τις προσωπικές σχέσεις των γύρω τους. Η αγνή, πλατωνική παιδική αγάπη είναι ένας πολύ σημαντικός σύνδεσμος για την συναισθηματική ανάπτυξη ενός παιδιού και μπορεί να εξελιχθεί, έστω και για ένα μικρό χρονικό διάστημα, σε μια σχέση γεμάτη πραγματική αγάπη, αφοσίωση και τρυφερότητα. Αντίθετα, δεν είναι λίγες οι φορές που τα παιδιά εκφράζουν το ενδιαφέρον τους με αρνητικό τρόπο, δηλαδή με κόντρες, πειράγματα και κοροϊδίες. Το παιχνίδι μεταξύ παιδιών αντίθετου φύλου ωφελεί ποικιλοτρόπως την ανάπτυξή τους, βελτιώνοντας την ικανότητα συναλλαγής αλλά και εμπλουτίζοντας την προσωπικότητά τους.\nΤι είναι όμως η αγάπη;\nΕρώτηση που δύσκολα μπορεί να απαντήσει κάποιος μονολεκτικά και αντιμετωπίζεται διαφορετικά από τον καθένα. Η λέξη αγάπη αναφέρεται σε μια σειρά διαφορετικών συναισθημάτων, που μπορούν να ποικίλουν από την επιθυμία για ρομαντική αγάπη, για πλατωνική (π.χ. στη φιλία), για οικογενειακή αγάπη αλλά και για θρησκευτική. Για κάποιους η αγάπη είναι ένα όνειρο, μια ψυχή μέσα σε δύο σώματα, μια τρέλα, ένα όπλο που νικάει τα πάντα… για άλλους είναι μια τέχνη, ένα τυχαίο γεγονός, ένα δώρο…είναι ζωή. Η αγάπη είναι ένα συναίσθημα έντονης στοργής και προσωπικής αφοσίωσης και αποτελεί κίνητρο σύναψης διαπροσωπικών σχέσεων αλλά και μια εξέλιξη τ ου ενστίκτου επιβίωσης.\nΑν και για τους περισσότερους από εμάς η αγάπη φαντάζει μια έννοια πολύπλοκη, στα μάτια των παιδιών φαίνεται να είναι κάτι τooooσο απλό:\n- Μαρίνα (6,5 χρονών): Όταν θυμώνεις με τον άλλον και συνεχίζεις να του χαμογελάς.\n- Ηλίας (6 χρονών) : Όταν ένα αγόρι αγαπάει ένα κορίτσι και την κυνηγάει στο διάλειμμα να την παντρευτεί. Επίσης, αγάπη είναι όταν η μαμά με αφήνει να βλέπω τηλεόραση.\n- Μάριος (6,5 χρονών): Το ότι η αδερφή μου μού κλέβει κάθε μέρα σοκολάτες και εγώ τις βάζω στο ίδιο ντουλάπι.\n- Σοφία (6 χρονών): Όταν έχεις φάει πολύ και σου κάνει μασάζ ο άλλος στην κοιλίτσα.\n- Ελευθερία (8,5 χρονών): Όταν ο άλλος σου κάνει μαγικά κόλπα και παίζει μαζί σου.\n- Φωτεινή (3,5 χρονών): Τα χριστουγεννιάτικα φωτάκια.\n- Ανδρέας (5 χρονών): Όταν κάνουμε καλά πράγματα.\n- Πέτρος (7 χρονών): Είναι σαν μια βόμβα.\n- Έλενα (6 χρονών): Όταν αγαπώ κάποιον δεν θέλω να τον στεναχωρώ, θέλω να τον βλέπω, να παίζουμε και να είμαστε ευτυχισμένοι και, αν με πειράξει, τον συγχωρώ γιατί τον αγαπώ.\n- Άννα (7,5 χρονών): Να σε αγκαλιάζουν, να σου δίνουν φιλιά, να σου δίνουν δώρα, να προσέχει ο ένας τον άλλον και να παίζουμε.\n- Γιώργος (7 χρονών): Να χαμογελάς και να λες ωραία πράγματα για τον άλλον.\n- Σοφία (7 χρονών): Όταν αγαπάς κάποιον τα βλέφαρά σου πηγαίνουν πάνω-κάτω και μικρά αστεράκια βγαίνουν από το κεφάλι σου.\n- Μαρία (5,5 χρονών): Εάν θέλει το παιχνίδι σου… να το δίνεις.\n- Γιάννης (8 χρονών): Να κοιτάς τον άλλον συνέχεια.\n- Δώρα (4,5 χρονών): Η μαμά μου.\nΊσως, τελικά, η αγάπη να μην είναι μια τόσο πολύπλοκη έννοια. Ίσως υπάρχει σε κάθε μας στιγμή και σε κάθε μας κίνηση. Γι’ αυτό ας μην ξεχνάμε να εκφράζουμε και να δείχνουμε στους άλλους αυτά που νιώθουμε ΚΑΘΕ ΜΕΡΑ!\nΤζιβογλίδου Αργυρώ, Τζιλή Ευαγγελία\nΒάρβογλη Λ. Παιδικοί έρωτες.\nΧαδιαράκου Ε. Πόσο νωρίς ερωτεύονται τα νήπια;\nUnknown 11 Φεβρουαρίου 2016 - 4:13 μ.μ.\nΘα συμφωνήσω με τον Πέτρο(7 χρονών). Είναι όντως μερικές φορές σαν βόμβα, σκάει στα ξαφνικά, εκεί που δεν το περιμένεις και τα κάνει όλα άνω κάτω, με την καλή έννοια όμως.\nnanarinia 11 Φεβρουαρίου 2016 - 4:29 μ.μ.\nΔεν έχουν άδικο λοιπόν που λένε ότι "από μικρό και από τρελό μαθαίνεις την αλήθεια"!\nstreetstylegr 12 Φεβρουαρίου 2016 - 12:51 μ.μ.\nτι γλυκά λογάκια! συμφωνώ βέβαια και με την συνονόματη!\nnanarinia 12 Φεβρουαρίου 2016 - 12:55 μ.μ.\nΑθώα αγνή αγάπη!!\ndk 15 Φεβρουαρίου 2016 - 10:06 π.μ.\nνα σας δώσουμε κ εμείς τις απαντήσεις μας.\nΤο Σάββατο με ρωτάει η Άννα μαμά τι είναι αγάπη? Της λέω εσείς θα μου πείτε.\nΆννα (3 χρονών): Αγάπη είσαι εσύ μαμά...\nΑναστασία (3 χρονών): Αγάπη είναι φιλιά, αγκαλιές, αγάπες...\nnanarinia 15 Φεβρουαρίου 2016 - 1:28 μ.μ.\nΗ Έυα είπε ότι αγάπη είναι καρδιά και ο Χρήστος είπε ότι αγάπη είναι αγκαλιά!


Frogz Legz teaser trailer: Η ξαναμμένη βατραχίνα της διπλανής πόρτας! - HORRORANT\nHome / Νίκος Σιδεράς / English / Trailer / Frogz Legz teaser trailer: Η ξαναμμένη βατραχίνα της διπλανής πόρτας!\nFrogz Legz teaser trailer: Η ξαναμμένη βατραχίνα της διπλανής πόρτας!\nΑυγούστου 17, 2012 Νίκος Σιδεράς, English, Trailer\nΠριν λίγες μέρες κυκλοφόρησε το teaser μιας μικρής ανεξάρτητης horror παραγωγής που σε χρόνο dt έγινε talk of the internet!\nΤο όνομα του φιλμ: Frogz Legz και το περιεχόμενο του άκρως καλοφτιαγμένο μα προπάντων, ενοχικά απολαυστικό.\nΣε σκηνοθεσία του παντελώς άγνωστου Corin Hardy, συνδυάζει τον τρόμο με την κωμωδία και όπως θα δείτε ενδέχεται να αποτελέσει την indie έκπληξη του χειμώνα.\nΥπό τη μορφή found footage κι αυτό, μας καλωσορίζει στο δωμάτιο ενός νεαρού όπου μια ξαναμμένη Γαλλίδα αρνούμενη να τιθασεύσει τις ορμές της, μεταμορφώνεται σε γλοιώδη, ανατριχιαστικό βάτραχο και τον καταβροχθίζει στην στιγμή σαν λαχταριστό μεζεδάκι!\nΗ λαιμαργία της όμως δεν έχει όρια με αποτέλεσμα στο φινάλε-έκπληξη να κατευθύνεται και προς τη μεριά μας με ιδιαίτερα άγριες διαθέσεις!\nΌχι, πείτε μου δεν είναι ότι πιο διασκεδαστικό και ταυτόχρονα weird είδατε τελευταία;\nFrogz Legz trailer από Horrorant


Αρχική σελίδαΠΟΛΙΤΙΣΜΟΣΑνακαλύφθηκε πινακίδα που θεωρείται ότι φέρει την αρχαιότερη ελληνική γραφή\nΑρχαιογνώμων Απριλίου 03, 2011\nΠινακίδες σε Γραμμική Β, την πρώτη γραφή της ελληνικής γλώσσας, έχουν έρθει στο φως και τις Μυκήνες, την Πύλο, την Θήβα και άλλα μεγάλα μυκηναϊκά κέντρα, αλλά η χρονολόγησή τους είναι μεταγενέστερη. Όπως πιστεύει λοιπόν ο κ, Κοσμόπουλος η συγκεκριμένη πινακίδα αλλάζει τις έως τώρα γνώσεις μας για τη χρήση της Γραμμικής Β αλλά ενδεχομένως και για την εξάπλωση της γραφής. «Σύμφωνα με όσα γνωρίζουμε, η πινακίδα δεν έπρεπε να είναι εκεί», αναφέρει χαρακτηριστικά ο Δρ Μιχάλης Κοσμόπουλος, ο οποίος έχει αποκαλύψει στην Ικλαινα ένα μυκηναϊκό ανάκτορο με πελώριους αναλημματικούς τοίχους, τοιχογραφίες και εξελιγμένο αποχετευτικό σύστημα.\nΗ πινακίδα που θεωρείται ότι φέρει την αρχαιότερη ελληνική γραφή\nΤο ανάκτορο χρονολογείται στην πρώιμη Μυκηναϊκή περίοδο, ωστόσο την εποχή που κατασκευάσθηκε αυτή η πινακίδα, ο οικισμός ήταν ένας απλός δορυφόρος της πόλης της Πύλου, έδρας του βασιλιά Νέστορα. Δημιουργείται επομένως το ερώτημα μήπως η γραφή ήταν περισσότερο διαδεδομένη από ο, τι θεωρούνταν ως σήμερα και έτσι αρχεία πινακίδων δεν υπήρχαν μόνον στα μεγάλα κέντρα αλλά και σε δευτερεύοντα.Να σημειωθεί ότι οι πινακίδες αυτές ήταν ένα είδος αρχείων για την καταγραφή προϊόντων και την διάθεσή τους στο εμπόριο, αφορούσε δηλαδή οικονομικά και λογιστικά θέματα της άρχουσας τάξης. Η διατήρησή τους ήταν για περιορισμένο χρονικό διάστημα γι΄ αυτό ο πηλός δεν ψηνόταν αλλά στέγνωνε στον ήλιο. Αυτές που έχουν διασωθεί λοιπόν ως σήμερα οφείλουν την διατήρησή τους στις πυρκαϊές που κατέστρεψαν τα μυκηναϊκά ανάκτορα «ψήνοντας» ταυτόχρονα τις πινακίδες.\nΣτην προκειμένη περίπτωση όμως μπορεί να υπάρχει άλλη αιτιολογία: «Προφανώς την εποχή εκείνη κάποιος πέταξε την πινακίδα σε κάποιο λάκκο και ύστερα έκαψε τα σκουπίδια του. Μετά η φωτιά τη σκλήρυνε και τη διατήρησε», λέει ο κ. Κοσμόπουλος, ο οποίος θα συνεχίσει και φέτος την ανασκαφή στην Ικλαινα, που βρίσκεται 14 χλμ. βορειοανατολικά της Πύλου που άρχισε το 1999 αλλά από το 2008 διεξάγεται υπό την Αρχαιολογική Εταιρεία. ΔΗΜΟΣΙΕΥΣΗ: 01/04/2011,\nΓΡΑΜΜΑΤΕΙΑ ΕΛ ΣΤΟΙΧΕΙΑ Κρητομυκηναϊκά ΠΕΛΟΠΟΝΝΗΣΟΣ ΠΟΛΙΤΙΣΜΟΣ


Αναμφίβολα, η ζωή έχει απλοποιηθεί μέσω των έξυπνων κινητών και των μέσων κοινωνικής δικτύωσης. «Είτε μιλάμε για το σύστημα υγείας είτε για την καθημερινότητά μας μέσα στην πανδημία, η τεχνολογία έχει κυρίαρχο ρόλο» λέει στη LiFO ο διευθυντής Πληροφορικής του Media Lab, ερευνητικού εργαστηρίου που ανήκει στο Τεχνολογικό Ινστιτούτο της Μασαχουσέτης, Μιχάλης Μπλέτσας.\nΟ διακεκριμένος Έλληνας επιστήμονας μένει στη Βοστώνη και το τελευταίο διάστημα εργάζεται από το σπίτι του. Όπως επισημαίνει, στην πρωτεύουσα της Πολιτείας της Μασαχουσέτης υπήρξε καλύτερη διαχείριση και αποφεύχθηκαν οι τραγικές εικόνες που στοίχειωσαν τη Νέα Υόρκη, φέρνοντάς τη στον επίκεντρο της πανδημίας. Την ίδια στιγμή εκφράζει τη δυσαρέσκειά του, επειδή παρακολουθεί ψευδείς ειδήσεις να βρίσκουν σε μεγάλο βαθμό γόνιμο έδαφος. Ωστόσο, στο τέλος της συνομιλίας μας εμφανίζεται αρκετά αισιόδοξος, τονίζοντας ότι κι αυτή η περιπέτεια θα περάσει.\nΣτη διαδικτυακή συζήτησή μας μιλά για την εποχή μας, τις τεχνολογικές δυνατότητες, τα fake news, τον Τραμπ, τον κίνδυνο της απώλειας της ιδιωτικότητας, τις οικονομικές επιπτώσεις και σχολιάζει τη διαχείριση της αντιμετώπισης της κατάστασης στην Ελλάδα.\nΔεδομένου ότι είμαστε ακόμα στο τέλος της αρχής αυτής της περιπέτειας, είναι νωρίς για τίτλους. Θυμάμαι, όμως, από το τελευταίο μου ταξίδι στην Ελλάδα μια μουσική παράσταση με τον Νίκο Πορτοκάλογλου και την παρέα του και μου έχει κολλήσει το «ό,τι δεν σε σκοτώνει, σε κάνει πιο δυνατό».\n— Πόσο καταλυτικός μπορεί να είναι ο ρόλος της τεχνολογίας στη μάχη κατά του κορωνοϊού;\nΕίτε μιλάμε για το σύστημα υγείας είτε για την καθημερινότητά μας κατά τη διάρκεια της πανδημίας, η τεχνολογία έχει κυρίαρχο ρόλο. Όλοι μάθαμε για τους αναπνευστήρες στις Μονάδες Εντατικής Θεραπείας και πόσο κρίσιμη είναι η διαθεσιμότητά τους. Η διαγνωστική ικανότητα είναι άμεση συνάρτηση της διαθέσιμης τεχνολογίας και ένας τομέας έντονης δραστηριότητας αυτήν τη στιγμή, μια και η δυνατότητα μαζικών τεστ είναι προϋπόθεση για την επιστροφή στην κανονικότητα. Η αναζήτηση θεραπειών και εμβολίων και η μαζική παραγωγή τους είναι επίσης άμεσα εξαρτημένες από την τεχνολογία, η οποία μάλιστα τις επιταχύνει. Και προφανώς, η τεχνολογία με τη μορφή του Διαδικτύου είναι εκείνη που κάνει ανεκτή τη σημερινή, απολύτως απαραίτητη φυσική απομόνωση.\n— Μπορεί να χαθεί η ιδιωτικότητα στις μετα-πανδημικές κοινωνίες;\nΗ μεγάλη ζημιά που έχει υποστεί η ιδιωτικότητα δεν έχει να κάνει με την πανδημία αλλά είναι κυρίως αποτέλεσμα του επιχειρηματικού μοντέλου των μεγάλων διαδικτυακών εταιρειών στη Δύση, όπως και της μικρής αξίας που της αποδίδεται στην Κίνα. Η πανδημία δημιουργεί συνθήκες ενίσχυσης της κατάστασης αυτής, μια και η υγεία αποτελεί έναν τομέα όπου η συλλογή προσωπικών δεδομένων μπορεί να έχει σημαντικά οφέλη. Επειδή, όμως, συχνά η συλλογή αυτή έχει ελάχιστη θετική συμβολή και δημιουργεί τετελεσμένα που δεν αντιστρέφονται εύκολα, είναι απαραίτητο να σχεδιάζεται προσεκτικά.\n— Η κοινωνική αποστασιοποίηση σήμερα λειτουργεί ως ασπίδα για την υγεία μας. Ωστόσο, αύριο μπορεί να ενισχύσει την κοινωνική απομόνωση;\nΗ κοινωνική αποστασιοποίηση δημιουργεί απομόνωση σήμερα, η οποία είναι πολύ πιο έντονη γι' αυτούς που δεν μπορούν να εκμεταλλευτούν την τεχνολογία. Είναι όμως οφθαλμοφανές ότι η τεχνολογία δεν μπορεί ακόμα να αντικαταστήσει την προσωπική επαφή, ειδικά σε κοινωνίες όπως η ελληνική. Η επιστροφή στην κανονικότητα θα αργήσει και η προσαρμογή σε μια πραγματικότητα μειωμένων προσωπικών κοινωνικών επαφών θα είναι δύσκολη, αλλά απαραίτητη τους επόμενους αρκετούς μήνες.\n— Μια πτυχή της εξάπλωσης της πανδημίας ήταν και η αύξηση των fake news. Υπάρχουν τρόποι να αντιμετωπιστούν; Ποια είναι η γνώμη σας;\nΜακροπρόθεσμα, νομίζω ότι η ποιοτική παιδεία είναι η μόνη απάντηση. Επειδή όμως μέχρι τότε μπορεί να έχουμε να αντιμετωπίσουμε ανεπανόρθωτες ζημιές, νομίζω ότι είναι καιρός για αυστηρή ρύθμιση της ανταλλαγής συμπεριφορικών δεδομένων των χρηστών με «δωρεάν» πρόσβαση σε υπηρεσίες καθώς και της διαθεσιμότητας της μεγάλης ακρίβειας στόχευσης που επιτρέπει στις ψευδείς ειδήσεις να βρίσκουν γόνιμο έδαφος.\n— Τι σας ενόχλησε περισσότερο αυτό το διάστημα στη δημόσια σφαίρα;\nΗ αβάσταχτη ελαφρότητα με την οποία αντιμετωπίζει ο Τραμπ (-άκουλας) την πανδημία. Η κακομούτσουνη εκδοχή του καλβινισμού που έδειξαν κάποιοι από τους εταίρους μας στην Ε.Ε. Η στάση της Εκκλησίας στην Ελλάδα. Η άνευ προηγουμένου συνωμοσιολογία για τη σύνδεση κορωνοϊού και 5G και η διαπίστωση ότι, ενώ θα πάρει αρκετούς μήνες για να νικήσουμε τον κορωνοϊό, δεν θα μπορέσουμε να εξαλείψουμε ποτέ τη λοιμώδη βλακεία.\n— Τις ηγεσίες των χωρών που πλήττονται πώς τις κρίνετε;\nΠολλοί έχουν μιλήσει για απουσία ηγετικών προτύπων. Νομίζω ότι κάθε περίπτωση έχει τις ιδιαιτερότητές της, αλλά σε όλες διακρίνεται η αδυναμία εκτίμησης του κινδύνου και η αργοπορία στη λήψη αποφάσεων. Η δυσπιστία προς την επιστήμη έπαιξε σημαντικό ρόλο σε πολλές περιπτώσεις. Δεδομένου του πρωτοφανούς της πανδημίας, δεν νομίζω ότι πρέπει να μιλάμε για πρότυπα αλλά για βασικές αρχές καλής διοίκησης.\n— Πώς βιώνετε στη Βοστώνη όλο αυτό που ζούμε; Και τι σκέψεις σάς δημιουργούν οι εικόνες των έρημων μητροπόλεων του κόσμου;\nΣτο ΜΙΤ ξεκινήσαμε να σχεδιάζουμε την αντίδρασή μας από τον Φεβρουάριο και η πολιτειακή κυβέρνηση ακολούθησε καθυστερημένα τον Μάρτιο, με μικρή απόσταση από την Ελλάδα. Αυτό είχε ως αποτέλεσμα τη μέχρι τώρα σχετικά ικανοποιητική ανταπόκριση των υποδομών υγείας και την αποφυγή, τουλάχιστον προς το παρόν, καταστάσεων όπως αυτή στη Νέα Υόρκη.\nΣε προσωπικό επίπεδο, όντας προνομιούχος, δεδομένου ότι μπορώ να εργαστώ απόλυτα παραγωγικά από το σπίτι (στο οποίο με συνδέει οπτική ίνα με τον έξω κόσμο), πρέπει να πω ότι έχοντας κλείσει ήδη έναν μήνα περιορισμού στο σπίτι και μη έχοντας αντιμετωπίσει κάποια απώλεια στο κοντινό μου περιβάλλον, εξακολουθώ να ψάχνω τις αισιόδοξες εκδοχές του μέλλοντος. Ευελπιστώ ότι ο βαρύς φόρος σε ανθρώπινες ζωές και η δυστυχία της βαριάς ζημιάς στην οικονομία δεν θα είναι οι μόνες συνέπειες της πανδημίας. Περισσότερη εμπιστοσύνη στους ειδικούς επιστήμονες και αποστροφή του τζόγου με ανθρώπινες ζωές (κοινά χαρακτηριστικά όλων των μέχρι τώρα επιτυχημένων στην αντιμετώπιση της πανδημίας χωρών) θα επικρατήσουν στην αντιμετώπιση της μεγάλης προειδοποίησης της συντριπτικής πλειονότητας της επιστημονικής κοινότητας, της κλιματικής αλλαγής. Είναι σημαντικό να επισημανθεί ότι ο κορωνοϊός και η κλιματική αλλαγή μοιράζονται το ίδιο «παράδοξο»: αν περιμένεις να δεις θύματα πριν πάρεις δραστικά μέτρα, έχεις αργήσει ήδη πολύ!\n— Σας ανησυχούν οι οικονομικές επιπτώσεις;\nΠλέουμε σε εντελώς αχαρτογράφητα νερά. Στην Ελλάδα η οικονομία ήταν πολύ εύθραυστη πριν από την πανδημία και βασίζεται πολύ στον κλάδο της φιλοξενίας, ο οποίος είναι από τους πιο εκτεθειμένους. Σε παγκόσμιο επίπεδο, ο κορωνοϊός έρχεται να καθίσει πάνω μια κατάσταση αυξημένης αστάθειας, με πολλούς ηγέτες κρατών κατώτερους των περιστάσεων, καθώς και αρκετούς που φαίνεται να ανταγωνίζονται ο ένας τον άλλον ποιος θα πρωτοπαίξει τον κακό στις επόμενες ταινίες του Τζέιμς Μποντ.\n— Κλείνοντας, πώς είδατε την αντιμετώπιση της κατάστασης στην Ελλάδα;\nΗ κυβέρνηση άκουσε τους ειδικούς, δεν αμφισβήτησε ποτέ τις αξιακές της προτεραιότητες, επέλεξε τους σωστούς ανθρώπους και έδρασε αποφασιστικά και έγκαιρα. Ακούγεται απλό, αλλά τα παραδείγματα των άλλων χωρών δείχνουν ότι δεν είναι. Γι' αυτό και δεν χωρούν αστερίσκοι στα εύσημα. Επιπρόσθετα, στον τομέα της ψηφιοποίησης του Δημοσίου έκανε την κρίση ευκαιρία σε βαθμό πρωτόγνωρο για τα παγκόσμια δεδομένα, αφήνοντας ήδη ένα θετικό αποτύπωμα για τη μετα-κορωνοϊό εποχή. Νομίζω ότι και η ελληνική κοινωνία, με τις αντοχές που τη διακρίνουν, αντέδρασε σωστά και με ομοψυχία στην πλειονότητά της. Ελπίζω αυτό να συνεχιστεί, έχουμε ακόμα πολύ δύσκολη ανηφόρα μπροστά μας, αλλά δείξαμε, χωρίς αμφιβολία, ότι μπορούμε να βγούμε πιο δυνατοί από αυτήν τη δοκιμασία.\nΤελευταία τροποποίηση στις Παρασκευή, 24 Απριλίου 2020 23:39\nΤο ταξίδι της μικρής Αμάλ ολοκληρώνεται στον Πειραιά στις 4-5.9\nΠερισσότερα σε αυτή την κατηγορία: « Καλλιτέχνες και εργαζόμενοι στο χώρο του πολιτισμού εκπέμπουν SOS\tΆγγελος Χανιώτης: Ελπίζω τα θετικά στοιχεία που ανέδειξε η νέα κρίση να μην ξεχαστούν γρήγορα »


Συχνότητα χρήσης ηλεκτρονικών παιχνιδιών σε παιδιά με ΔΕΠΥ\nΣας ενημερώνουμε για τη διεξαγωγή έρευνας για τη συχνότητα χρήσης ηλεκτρονικών παιχνιδιών σε παιδιά με διάγνωση ΔΕΠ-Υ, ηλικίας 8-15 ετών. Θα εξεταστεί η σχέση της χρήσης των ηλεκτρονικών παιχνιδιών με τα συμπτώματα διάσπασης προσοχής και υπερκινητικότητας καθώς και ποιοι παράγοντες μπορεί να οδηγήσουν σε «προβληματική χρήση ή εξάρτηση» από τα βιντεοπαιχνίδια.\nΣτη συνέχεια, είναι προαιρετική η συμμετοχή των παιδιών, για να απαντήσουν σε ένα σύντομο ερωτηματολόγιο σχετικά με τις προτιμήσεις τους στα ηλεκτρονικά βιντεοπαιχνίδια (διάρκειας 10΄). Ο γονέας μπορεί να βοηθήσει στη συμπλήρωση, τα μικρότερα σε ηλικία παιδιά.\nΌλες οι πληροφορίες θα παραμείνουν ανώνυμες και θα χρησιμοποιηθούν αποκλειστικά για τους σκοπούς της έρευνας, ενώ σαν συμβολική αμοιβή θα παραλάβετε έναν επιστημονικό οδηγό για τη ΔΕΠ-Υ σε ηλεκτρονική μορφή, μέσω ηλεκτρονικού ταχυδρομείου.\nΓια τη συμπλήρωση του ερωτηματολογίου για τους γονείς, ακολουθήστε τον παρακάτω σύνδεσμο: https://form.jotformeu.com/62424312086348, ενώ για το ερωτηματολόγιο των παιδιών: https://form.jotformeu.com/62413134658353\nΓια οποιαδήποτε διευκρίνιση και απορία επικοινωνήστε με τη κ Βουλκίδου Ευσταθία στα e-mails: efi.voulkid@yahoo.gr ή ev155161@students.euc.ac.cy και στο τηλέφωνο: 6986359557.


ΖΩΔΙΑ ΕΒΔΟΜΑΔΑΣ ΑΠΟ 27 ΜΑΪΟΥ-2 ΙΟΥΝΙΟΥ\nΑν δεν συμφωνείς με κάποια άτομα, μείνε μακριά τους, γιατί το μόνο που κάνουν είναι να σου χαλάνε την ψυχολογία. Φρόντισε να δεις κάποιες καταστάσεις με περισσότερη θετικότητα και η επιτυχία δεν θα αργήσει να κάνει την εμφάνισή της. Η εβδομάδα είναι κατάλληλη για να την περάσεις με φιλικά σου πρόσωπα και να αναθερμάνεις τις μεταξύ σας σχέσεις.\nΑισθηματικά φρόντισε να έρθεις πιο κοντά στον σύντροφό σου και να του εκφράσεις τα συναισθήματά σου, γιατί την τελευταία περίοδο έχεις απορροφηθεί σε άλλα θέματα.\nΣτη δουλειά σου προβλέπεται αρκετή κούραση και άγχος, Προσπάθησε να βάλεις προγραμματισμό και να μην καταπιαστείς με όλα τα θέματα ταυτόχρονα. Τα οικονομικά σου δεν είναι στην καλύτερή τους κατάσταση. Φρόντισε να κινηθείς ανάλογα, για να μπορέσεις να αυξήσεις τα έσοδά σου.\nΣΥΜΒΟΥΛΗ … ΛΑΘΟΣ ΜΕΓΑΛΟ ΝΑ ΜΙΣΟΥΜΕ ΟΣΟΥΣ ΛΕΝΕ, ΜΑ ΚΑΙ ΟΣΟΥΣ ΑΚΟΥΝ ΟΣΑ ΔΕΝ ΜΑΣ ΑΡΕΣΟΥΝ …\nΤΥΧΕΡΟΙ ΑΡΙΘΜΟΙ …6,11,27,42.\nΆφησε την εβδομάδα σου να κυλήσει ήρεμα και μην κάνεις καμία βιαστική κίνηση. Προχώρα στην υλοποίηση των σχεδίων σου με ξεκάθαρους τρόπους. Μην εμπλακείς σε παρασκηνιακές ενέργειες, γιατί αυτό θα σου δημιουργήσει πρόβλημα στο μέλλον. Φρόντισε να κατανείμεις έτσι τον χρόνο σου, ώστε να δώσεις την αγάπη σου στα άτομα που τη χρειάζονται.\nΑισθηματικά καλό θα είναι να αφήσεις στην άκρη καταστάσεις του παρελθόντος, που έχουν ξεπεραστεί και να δεις το μέλλον της σχέσης σου με περισσότερη αισιοδοξία. Όσο για σένα που σε έχει κυκλώσει η μοναξιά, τα πράγματα θα πάνε πολύ καλύτερα σήμερα, γιατί η καινούργια γνωριμία που περιμένεις είναι ήδη κοντά σου.\nΣτη δουλειά σου, θα πρέπει να δρομολογήσεις άμεσα ξεκαθαρίσματα, σχέδια ή αλλαγές, για να μπορέσεις να νιώσεις καλύτερα με τον εαυτό σου. Τα οικονομικά σου αρχίζουν να αποκτούν ισορροπία. Μπορείς να κάνεις κινήσεις, για να τακτοποιήσεις θέματα χρέους, που σε προβληματίζουν εδώ και καιρό.\nΣΥΜΒΟΥΛΗ … ΟΛΟΚΛΗΡΗ Η ΚΟΙΝΩΝΙΚΗ ΙΣΤΟΡΙΑ ΔΕΝ ΕΙΝΑΙ ΤΙΠΟΤΕ ΑΛΛΟ ΠΑΡΑ Η ΠΑΛΗ ΤΩΝ ΤΑΞΕΩΝ .\nΤΥΧΕΡΟΙ ΑΡΙΘΜΟΙ …9,12,19,22.\nΟργάνωσε την εβδομάδα σου με πολύ προγραμματισμό και μεθοδικότητα, ώστε να έρθουν οι εξελίξεις αρμονικά και να είναι προς όφελός σου. Θα δεις ότι οι στόχοι που έχεις βάλει αρχίζουν να πραγματοποιούνται και θα νιώθεις καλύτερα. Κάποια οικογενειακά θέματα που σε απασχολούσαν, τακτοποιούνται με τον καλύτερο τρόπο και έρχεσαι κοντά στους δικούς σου ανθρώπους, με ανανεωμένη διάθεση.\nΑισθηματικά μία εβδομάδα αγάπης αρχίζει για εσένα, και αυτό που επιβάλλεται να κάνεις, είναι να την εκφράσεις έντονα στον σύντροφο και την οικογένειά σου. Οι αδέσμευτοι του ζωδίου, θα έχετε ευχάριστα μηνύματα από ένα άτομο που έχει μπει στη ζωή σας τώρα τελευταία και θα νιώσετε πολύ όμορφα!!!\nΣτη δουλειά σου, κάνε τις απαραίτητες κινήσεις, που ξέρεις μόνο εσύ, και θα έχεις όλη την επιτυχία δική σου.\nΣΥΜΒΟΥΛΗ… ΕΥΤΥΧΙΣΜΕΝΟΣ ΝΟΙΩΘΕΙ ΜΟΝΟ ΟΠΟΙΟΣ ΕΧΕΙ ΜΕΛΕΤΗΣΕΙ ΚΑΙ ΜΑΘΕΙ ΤΗΝ ΙΣΤΟΡΙΑ ΤΗΣ ΖΩΗΣ …\nΑυτή την εβδομάδα, θα παρουσιαστούν πολλές ευκαιρίες, που θα πρέπει να εκμεταλλευτείς, αν θες να πετύχεις τους στόχους σου. Η δυναμικότητα και η ενεργητικότητά σου σε βοηθάνε να ξεμπερδεύεις αποφασιστικά, με πολλά θέματα από το παρελθόν. Κινήσου με τον μοναδικό τρόπο, που μόνο εσύ γνωρίζεις και είναι σίγουρο ότι θα πετύχεις όλα αυτά που έχεις βάλει στο μυαλό σου.\nΑισθηματικά μην σκέφτεσαι αρνητικά κάποιες καταστάσεις που μπορεί να έχουν γίνει στη σχέση σου, με την συζήτηση που θα κάνεις με τον σύντροφό σου, θα τακτοποιηθούν πολλά πράγματα. Αν ακόμη δεν έχεις κάτι στη ζωή σου, να ξέρεις ότι πλησιάζει η στιγμή που θα κάνεις την γνωριμία που ήθελες.\nΣτη δουλειά σου μπορείς να κάνεις συζητήσεις με συνεργάτες σου και να υλοποιήσεις τα καινούργια σχέδια που έχεις. Στα οικονομικά σου, φρόντισε να περιορίσεις τα πολλά έξοδα, γιατί θα βγεις εκτός προϋπολογισμού, χωρίς να το καταλάβεις.\nΣΥΜΒΟΥΛΗ…ΤΟ ΚΛΑΜΑ ΚΑΙ Η ΜΙΖΕΡΙΑ ΔΕΝ ΣΕ ΟΔΗΓΟΥΝ ΠΟΥΘΕΝΑ…ΜΟΝΟ ΠΙΣΩ…\nΜπορείς να κάνεις πάρα πολλά και να τακτοποιήσεις αρκετά πράγματα, που σε προβλημάτιζαν σχετικά με την ζωή σου. Κάποιες φιλικές συμβουλές, μπορεί να σε βγάλουν από το αδιέξοδο και να σου χαρίσουν μία πιο θετική ματιά απέναντι στα γεγονότα.\nΣτα αισθηματικά σου, εκδήλωσε την τρυφερότητα και τον συναισθηματισμό σου στον σύντροφο και την οικογένεια σου, για να περάσεις μία πολύ όμορφη και ήρεμη εβδομάδα στο πλευρό τους. Το ίδιο επιχειρήστε να κάνετε και οι αδέσμευτοι του ζωδίου και πάψτε πια να γκρινιάζετε για την μοναξιά σας.\nΣτη δουλειά σου μην δίνεις άλλες αναβολές, και φρόντισε να τακτοποιήσεις εκκρεμότητες που έχεις και να συζητήσεις με τους συνεργάτες σου. Τα οικονομικά σου δεν σε ικανοποιούν αυτή την περίοδο, αλλά αν είσαι φειδωλός στις αγορές σου, έχεις την δυνατότητα να τα ισορροπήσεις.\nΣΥΜΒΟΥΛΗ… ΝΑ ΤΙΜΑΣ ΚΑΘΕ ΠΡΑΓΜΑ ΠΟΥ ΔΙΝΕΙ ΦΩΣ, ΠΟΥ ΔΙΝΕΙ ΖΩΗ ΚΑΙ ΠΙΟ ΠΟΛΥ ΑΠ’ ΟΛΑ ΤΟΝ ΑΝΘΡΩΠΟ ΠΟΥ ΣΟΥ ΤΑ ΔΙΝΕΙ!!!\nΦρόντισε να δεις τις καταστάσεις με περισσότερη θετικότητα και να προγραμματιστείς καλύτερα, γιατί μόνο έτσι θα έχεις εξασφαλισμένες τις καλύτερες προοπτικές για το μέλλον σου. Κατά τα άλλα, η εβδομάδα είναι ιδανική για να αναθερμάνεις τις σχέσεις με την οικογένεια και τους φίλους, που έχεις να δεις καιρό.\nΣτα αισθηματικά σου, ευνοούν ιδιαίτερα την επικοινωνία με τον σύντροφό σου και τώρα είναι η κατάλληλη στιγμή για να του περάσεις τα σχέδια που έχεις στο μυαλό σου για τη σχέση σας. Οι αδέσμευτοι, να περιμένετε ευχάριστες συναντήσεις με πρόσωπα, που έχουν παίξει καίριο ρόλο στο ερωτικό σας παρελθόν.\nΣτη δουλειά σου, φρόντισε να περιορίσεις τον παρορμητισμό σου, για να μπορέσεις να πετύχεις αυτά που έχεις στο μυαλό σου με περισσότερη ευκολία. Στα οικονομικά σου, αρχίζεις να ισορροπείς. Πολλά θέματα που καθυστερούσαν, τώρα θα βρουν τις καλύτερες λύσεις.\nΣΥΜΒΟΥΛΗ… ΟΠΟΥ Η ΑΡΕΤΗ ΔΕΝ ΕΚΤΙΜΑΤΑΙ, ΕΚΕΙ Η ΚΑΚΙΑ ΜΙΛΑ ΕΛΕΥΘΕΡΑ !!!\nΤΥΧΕΡΟΙ ΑΡΙΘΜΟΙ …4,17,23,31.\nΕπιβάλλεται να ακολουθήσεις μια πιο δραστήρια πορεία από τη συνηθισμένη και να αποβάλλεις από πάνω σου οτιδήποτε ανακόπτει την πορεία των σχεδίων σου. Εξωτερίκευσε τις πνευματικές και όλες τις υπόλοιπες ικανότητές σου και δεν θα αργήσει να έρθει και η ανταμοιβή. Μην αδρανήσεις για κανένα λόγω, γιατί ξεκινάει για εσένα μια καινούργια περίοδος, που θα είναι ιδιαίτερα εποικοδομητική.\nΑισθηματικά ο ρομαντισμός που θα έχεις, αλλά και ο ερωτισμός, θα είναι στα ύψη τους. Φρόντισε να προγραμματιστείς σε σχέση με τις τόσες πολλές υποχρεώσεις που έχεις, ώστε να περάσεις καλά με τον σύντροφό σου. Αν είσαι χωρίς ταίρι αυτή την περίοδο, σου δίνει τις καλύτερες επιρροές της για να σου συμβούν τα καλύτερα.\nΣτη δουλειά σου θα τα πας πολύ καλά, έχεις πολλούς στόχους που θέλεις να υλοποιήσεις, αλλά βάλε κάποιο μέτρο και μην τα κάνεις όλα μαζί. Στα οικονομικά σου, έχεις βγει αρκετά εκτός προϋπολογισμού.\nΣΥΜΒΟΥΛΗ… ΚΑΝΕΝΑ ΚΤΗΜΑ ΔΕΝ ΕΙΝΑΙ ΠΙΟ ΣΕΜΝΟ ΚΑΙ ΠΙΟ ΣΙΓΟΥΡΟ ΑΠΟ ΤΗΝ ΑΡΕΤΗ !!!\nΑυτή η εβδομάδα απαιτεί αμερόληπτη στάση και ουδετερότητα. Προσπάθησε να μην επηρεαστείς από παράγοντες, που μπορεί να σε αποσυντονίσουν. Επιστράτευσε την εξυπνάδα και τον δυναμισμό σου, για να ξεπεράσεις όλα τα προβλήματα του τελευταίου διαστήματος. Φρόντισε λίγο παραπάνω τον εαυτό σου, γιατί την τελευταία περίοδο, με τις τόσες υποχρεώσεις που έχεις, τον έχεις παραμελήσει αρκετά.\nΑισθηματικά μπορείς να μιλήσεις για το μέλλον της σχέσης σου ή την επισημοποίησή της μπροστά στους δικούς σου ανθρώπους και να ξεκινήσεις ένα νέο, ευχάριστο κεφάλαιο στη ζωή σου.\nΣτη δουλειά σου θα αναγκαστείς να συμβιβαστείς με κάποιους συνεργάτες, γιατί αυτό θα είναι καλό για την πορεία των σχεδίων σου. Τα οικονομικά σου θα σε προβληματίσουν έντονα. Φρόντισε να κινηθείς με σύνεση και να μην κάνεις καθόλου άσκοπα έξοδα.\nΣΥΜΒΟΥΛΗ … Η ΒΙΑ ΕΝΕΡΓΕΙ ΜΕ ΠΑΡΩΠΙΔΕΣ ΚΑΙ ΟΧΙ ΜΕ ΕΛΕΥΘΕΡΗ ΘΕΛΗΣΗ !!!\nΤΥΧΕΡΟΙ ΑΡΙΘΜΟΙ …8,17,29,45.\nΠληθώρα αλλαγών σε περιμένουν στη ζωή σου. Το κακό με σένα είναι ότι αγχώνεσαι για πράγματα, τα οποία δεν τα προγραμματίζεις εσύ, αλλά εμφανίζονται από το πουθενά. Ήρθε ο καιρός να αφήσεις τα πράγματα να κινηθούν μόνα τους και εσύ να είσαι απλώς θεατής. Χωρίς άγχος όμως και κυρίως χωρίς αμφιβολία για το αύριο. Να ξέρεις ότι όλα θα πάνε πολύ καλά.\nΑισθηματικά προσπάθησε να μιλήσεις με τον σύντροφό σου και να του εξηγήσεις γιατί έχεις αυτή την απόμακρη συμπεριφορά απέναντί του. Φρόντισε να ξεκαθαρίσεις ότι μπορεί να σε προβληματίζει και να νιώσεις πιο ασφαλής και ικανοποιημένος στο πλευρό του.\nΣτη δουλειά σου, ευκαιρίες που μπορεί να παρουσιαστούν αυτή την περίοδο πρέπει να τις εκμεταλλευτείς, για να μπορέσεις να φτάσεις στον στόχο σου. Στα οικονομικά σου τα πολλά έξοδα που έχεις δεν σε αφήνουν να κάνεις το πρόγραμμα που θέλεις. Απόφυγε περιττά έξοδα και άσκοπες αγορές.\nΣΥΜΒΟΥΛΗ… Η ΑΡΧΑΙΟΤΗΤΑ ΕΙΝΑΙ Η ΑΡΙΣΤΟΚΡΑΤΙΑ ΤΗΣ ΙΣΤΟΡΙΑΣ !!!\nΤΥΧΕΡΟΙ ΑΡΙΘΜΟΙ …3,24,30,43.\nΑυτή την εβδομάδα δεν πρέπει να επιτρέψεις στον εαυτό σου να ταραχτεί από τη συμπεριφορά των άλλων και φυσικά δεν πρέπει να ασχοληθείς με κουβέντες, που δεν οδηγούν παρά μόνο σε εντάσεις. Απόλαυσε την, κοντά σε αυτούς που σε καταλαβαίνουν και μην ενδίδεις σε παρασκηνιακές συζητήσεις, που δεν έχουν να σου προσφέρουν τίποτα.\nΑισθηματικά φρόντισε να μιλήσεις με τον σύντροφό σου και να βάλεις μερικά πράγματα στην θέση τους, ώστε να αναβαθμιστεί η ποιότητα της σχέσης σας και να νιώσετε και οι δύο καλύτερα. Κι αν η μοναξιά επιμένει να είναι κοντά σου, αυτή την περίοδο, με την γοητεία που έχεις, να ξέρεις ότι θα κάνεις την καλύτερη γνωριμία.\nΣτα επαγγελματικά σου μπορεί να δεχτείς προτάσεις, που θα σου φέρουν μεγάλη επιτυχία. Η περίοδος είναι αρκετά ευνοϊκή. Τα οικονομικά σου δεν είναι στο στάδιο που τα θέλεις για να σε ικανοποιήσουν. Μπορείς να κάνεις συζητήσεις για το μέλλον, αλλά απόφυγε να κλείσεις νέες συμφωνίες.\nΣΥΜΒΟΥΛΗ… Η ΑΔΙΑΦΟΡΙΑ ΜΟΙΑΖΕΙ ΜΕ ΤΟ ΑΓΡΙΟ ΘΗΡΙΟ. ΣΤΗΝ ΑΡΧΗ ΕΙΝΑΙ ΤΡΟΜΕΡΟ, ΜΕ ΤΟΝ ΚΑΙΡΟ ΕΞΗΜΕΡΩΝΕΤΑΙ!!!\nΒάλε πρόγραμμα για να μπορέσεις να πετύχεις τους στόχους σου. Μην στεναχωριέσαι και πιέζεσαι άδικα και ότι είναι να κάνεις, κάνε το άμεσα, χωρίς περαιτέρω αναβολές. Κινήσου γρήγορα και μεθοδικά, για να βγεις από τα αδιέξοδα που σε έχουν οδηγήσει διάφορες καταστάσεις στο παρελθόν.\nΑισθηματικά αυτή την εβδομάδα, σε περιμένουν ευχάριστες εκπλήξεις από το σύντροφό σου και θα περάσεις πολύ καλά. Αν ακόμη είσαι σε αναζήτηση, θα συμβούν τέτοιες αλλαγές, που δεν θα τις περιμένεις και θα μπεις σε διλήμματα, που ούτε καν είχες φανταστεί. Ακολούθησε αυτό που θα σου πει η καρδιά και όχι η λογική σου!!!\nΟι επαγγελματικές σου υποχρεώσεις και πάλι θα είναι πολλές και εσύ θα πνίγεσαι στο άγχος σου. Προσπάθησε να βάλεις προτεραιότητες, ώστε να νιώσεις καλύτερα ψυχικά. Τα οικονομικά προβλήματα του παρελθόντος αρχίζουν να τακτοποιούνται , αρκεί να κάνεις την πρέπουσα οικονομία.\nΣΥΜΒΟΥΛΗ… ΠΡΕΠΕΙ ΝΑ ΕΙΜΑΣΤΕ ΑΙΣΙΟΔΟΞΟΙ. ΧΩΡΙΣ ΑΥΤΟ, Η ΖΩΗ ΔΕΝ ΕΙΝΑΙ ΠΑΡΑ ΜΟΝΟ ΜΙΑ ΣΚΙΑ ΚΑΙ ΠΙΚΡΙΑ!!\nΑυτή την εβδομάδα, για να αποφύγεις τις προστριβές που μπορεί να προκύψουν στο οικογενειακό σου περιβάλλον, καλό θα είναι να δείξεις τον καλύτερό σου εαυτό και να ακούσεις τι θέλουν να σου πουν οι δικοί σου άνθρωποι. Να βρεις λίγο χρόνο, για να αποστασιοποιηθείς από τα γεγονότα και να για να σκεφτείς τι είναι αυτό που θέλεις και τι σε κουράζει. Μην αφήνεις να διαιωνίζονται καταστάσεις, που σε καταβάλλουν ψυχικά.\nΑισθηματικά η σχέση σου θα είναι αρκετά ισορροπημένη και θα μπορέσεις να κάνεις αυτά που θέλεις, ώστε να κάνεις το σύντροφό σου χαρούμενο. Εσύ που δεν έχεις βρει ακόμη το άλλο σου μισό, ετοιμάσου γιατί αυτό το βράδυ σε περιμένουν ευχάριστες συναντήσεις και γνωριμίες. Μην κάθεσαι σπίτι!!!\nΣτη δουλειά σου μπορεί να μην φανούν από την αρχή τα θετικά των αλλαγών που θα γίνουν, αλλά στο μέλλον θα καταλάβεις ότι αυτές οι αλλαγές τελικά ήταν για το καλό σου. Συζητήσεις που θέλεις να κάνεις για αύξηση ή τακτοποίηση οικονομικών, ευνοούνται.\nΣΥΜΒΟΥΛΗ… ΟΠΟΥ ΥΠΑΡΧΕΙ ΑΜΙΛΛΑ, ΥΠΑΡΧΕΙ ΚΑΙ ΝΙΚΗ !!!


Τα 5 καλύτερα ξενοδοχεία για το 2018 - Lons-le-Saunier - TripAdvisor\nΤα καλύτερα ξενοδοχεία - Lons-le-Saunier, Γαλλία\n15 επιχειρήσεις – Lons-le-Saunier\nΝο 4 από 15 ξενοδοχεία: Lons-le-Saunier\nΝο 5 από 15 ξενοδοχεία: Lons-le-Saunier\nΝο 6 από 15 ξενοδοχεία: Lons-le-Saunier\nΝο 7 από 15 ξενοδοχεία: Lons-le-Saunier\nΝο 8 από 15 ξενοδοχεία: Lons-le-Saunier\nΝο 9 από 15 ξενοδοχεία: Lons-le-Saunier\nLons-le-Saunier: Άλλα ξενοδοχεία εκεί κοντά (19)\n17,5 χλμ. από Lons-le-Saunier\nΝο 24 από 74 ξενοδοχεία: Jura\n19,3 χλμ. από Lons-le-Saunier\nΝο 2 από 2 ξενοδοχεία: Clairvaux-les-Lacs\nΝο 1 από 1 ξενοδοχείο: Barretaine\n22,2 χλμ. από Lons-le-Saunier\nΝο 2 από 4 ξενοδοχεία: Poligny\n25,2 χλμ. από Lons-le-Saunier\nΝο 2 από 3 ξενοδοχεία: Louhans\n25,3 χλμ. από Lons-le-Saunier\nΝο 3 από 3 ξενοδοχεία: Louhans\n32,2 χλμ. από Lons-le-Saunier\nΝο 2 από 2 ξενοδοχεία: Grande-Riviere\n35,6 χλμ. από Lons-le-Saunier\nΝο 1 από 1 ξενοδοχείο: Lac des Rouges Truites\n38,4 χλμ. από Lons-le-Saunier\nΝο 1 από 3 ξενοδοχεία: Salins-les-Bains\n39,5 χλμ. από Lons-le-Saunier\n40,5 χλμ. από Lons-le-Saunier\n41,7 χλμ. από Lons-le-Saunier\nΝο 1 από 1 ξενοδοχείο: Port-Lesney\n43,9 χλμ. από Lons-le-Saunier\nΝο 2 από 2 ξενοδοχεία: Choisey\n44,0 χλμ. από Lons-le-Saunier\nΆλλα μέρη για να μείνετε (Lons-le-Saunier)


Τα χρυσά βερνίκια που θα φορέσετε από σήμερα μέχρι και την Πρωτοχρονιά - Fay's book\nHome / Ομορφιά / Editor's choice / Τα χρυσά βερνίκια που θα φορέσετε από σήμερα μέχρι και την Πρωτοχρονιά\nΤο χρυσό χρώμα στο μανικιούρ είναι λαμπερό και glam. Οι nail artists κι εμείς σας προτείνουμε να το φορέσετε από σήμερα κιόλας. Δεν υπάρχει λόγος να περιμένετε τις γιορτές. Λίγη λάμψη είναι απαραίτητη. Επίσης το χρυσό ταιριάζει σε όλα τα μήκη και σχήματα νυχιών και αναβαθμίζει το beauty look σας με έναν απίθανο τρόπο. Δείχνει υπέροχο τόσο στο γραφείο με casual outfit όσο και στις βραδινές σας εμφανίσεις και τα γιορτινά parties.\nΑν δεν έχετε στη συλλογή σας το κατάλληλο εμείς βρήκαμε τα ωραιότερα χρυσά βερνίκια. Εσείς θα επιλέξετε το αγαπημένο σας και θα το φορέσετε από σήμερα μέχρι και το βράδυ της Πρωτοχρονιάς.\nCND Vinylux Weekly Polish, Brass Button: Πρόκειται για ένα βερνίκι νυχιών που παραμένει αναλλοίωτο για μία εβδομάδα τουλάχιστον. Η απόχρωση του θυμίζει λιωμένο χρυσό. Δεν χρειάζεται base coat αλλά είναι απαραίτητο το top ώστε να αποκτήσει την απαραίτητη λάμψη.\nEssie Nail Polish, Stars Aligned: Ανήκει στη συλλογή Integalactic Metals και είναι το ωραιότερο μεταλλικό χρώμα ever. Η υφή του είναι shimmer και η απόχρωση του είναι rose gold, μία από τις μεγαλύτερες τάσεις του φετινού χειμώνα.\nOPI Nail Lacquer, Dazzling Dew Drop: Η ονομασία του τα λέει όλα. Και το σίγουρο είναι ένα. Πως αν το απλώσετε στα νύχια σας θα το λατρέψετε και δεν θα περιμένετε μέχρι την Πρωτοχρονιά για να το υιοθετήσετε.\nNails INC, That Tan Life: Είναι σαν απλώνετε bronzer στα νύχια σας. Μια απαλή, χρυσή, λαμπερή πινελιά που θα χαρίσει στο μανικιούρ σας μια απίθανη όψη.\nErre Due Exclusive Nail Lacquer, Gold Alchemy: Μεταλλικό χρυσό βερνίκι που χαρίζει στο μανικιούρ σας ένα απίθανο φινίρισμα. Μπορείτε να το χρησιμοποιήσετε στα tips μόνο δημιουργώντας τω ωραιότερο french manicure.\nSephora Collection Coor Hit, Girls Night Out: Ολόχρυσο, πλούσιο χρώμα που θα χαρίσει στο μανικιούρ σας το τέλειο φινίρισμα. Για τέλειο αποτέλεσμα απλώστε δύο στρώσεις και μη ξεχάσετε το top coat.\nΤα αγαπημένα προϊόντα των Γαλλίδων που πρέπει κάθε beauty lover να δοκιμάσει έστω και μία φορά


ΠΙΕΒ / Βουτιά στο bad trip | deBóp\nΠΙΕΒ / Βουτιά στο bad trip\nΗ The Bad Poetry Social Club και Ο Κύκλος Των παρουσιάζουν την ποιητική performance ‘’Βουτιά στο bad trip’’, του Παναγιώτη Ι.Ε. Βασιλείου, την Πέμπτη 13 Ιουνίου, στο Ρομάντσο. Η τελευταία solo perfromance του Π.Ι.Ε.Β. στην Αθήνα για την season 18/19’. Μαζί του οι bangies, οι Wolfpeach, ο Κώστας Moody, η Αλεξάνδρα Επίθετη. Μια performance για το χάος, για εκείνη την στιγμή της νύχτας που χάνεις το κουράγιο σου, για τη μοναξιά, την απώλεια, τη συντροφιά, τα πάθη, τη ζωή και το θάνατο.\nΣτην performance θα ερμηνευτούν και θα αφηγηθούν ποιήματα, κείμενα και μικρές ιστορίες, από την σειρά VIGIL, από τις συλλογές Bad trips και άλλα ταξίδια, Βουτιές, "Η Γένεσις, η Ζωή και το Έργο, ο Θάνατος του Αμνού.", Οι άνθρωποι μας, "Γεια, σ' αγαπώ, αντίο."\nΤο πρόγραμμα θα είναι χωρισμένο σε δύο ενότητες, μία με λατινοαμερικάνικα ορχηστρικά και μία με ηλεκτρονικές ατμόσφαιρες.\n21.30 / Βουτιά από το βράχο ή Μία ώρα άπνοια (Π.Ι.Ε.Β., Bangies, Wolfpeach, Επίθετη)\n22.45 / 250g τυρί ή Ένα τέταρτο κωλοδάχτυλο στον κώλο χωρίς στοματικό(Moody)\n23.00 / Bad trip ή Μία ώρα στο πιο βαθύ σκοτάδι (Π.Ι.Ε.Β.)\nΠότε θα καταλάβω αν καταλαβαίνω;\nΔεν βρήκα κάτι έξυπνο να πω,\nκάτι να σε εντυπωσιάσω.\nΚάθε φορά που θα έχω κάτι πολύ καλό να πω θα είμαι μόνος και κάθε φορά στα πολύ μεγάλα η ζωή θα με βρίσκει απροετοίμαστο και άβολο.\nΣε κανέναν έρωτα μου δεν έβρεξε ροδοπέταλα, σε καμία επιτυχία μου δεν ακουγόταν στο βάθος το "we are the champions" και σίγουρα στον θάνατο μου δεν θα μυρίζει γιασεμί, ούτε καν θα βρέξει αστραπιαία για να βγάλουν όλοι μαύρες ομπρέλες και να αγκαλιαστούν.\nΕγώ ήθελα μονάχα να βλέπω τα χρώματα της άνοιξης και τώρα βλέπω μόνο το βαθύ μπλε του χειμώνα.\nΑνάβω σπίρτα και χάνομαι μέσα στην ζεστασιά τους.\nΣβήνουν τα σπίρτα και χαόνομαι στην προσπάθεια να επαναφέρω την εικόνα.\nΠονάει το μυαλό μου από την προσπάθεια.\nΠονάει η καρδιά μου από την ύπαρξη και δεν ακούω κανέναν.\nΤα γράφω για μένα και γιατί προφορικά χάνω την σύνταξη.\nΣτο χώρο θα υπάρχουν αντίτυπα του zine ‘’Bad trips και άλλα ταξίδια’’ και posters.


8 Λέξεις: Δείτε τι θα γίνει στο επεισόδιο της Δευτέρας (19/10)\nΒρίσκεστε:ΑΡΧΙΚΗ ΣΕΛΙΔΑ»Magazino»8 Λέξεις: Δείτε τι θα γίνει στο επεισόδιο της Δευτέρας (19/10)\nΟ Άκης γνωρίζει επιτέλους τον διευθυντή ειδήσεων του καναλιού, Αιμίλιο Φωκά και προσπαθεί από την αρχή να του δείξει ποιος είναι το αφεντικό σ’ αυτή την υπόθεση και χωρίς περιστροφές δηλώνει πως επιθυμεί το κανάλι να εξυπηρετεί τα επιχειρηματικά του συμφέροντα. Όμως κι ο Αιμίλιος, από την πλευρά του, δείχνει ότι δεν θα είναι εύκολος αντίπαλος σ’ αυτή την ιστορία. Στο μεταξύ, η Ολυμπία γυρίζει σπίτι και η επιστροφή της βάζει τέλος στην αγωνία του Σίμου και της Εύας, οι οποίοι όπως με έκπληξη ακούνε τη μικρή να τους λέει πως την είχαν απαγάγει. Δεν την πιστεύουν και για μια ακόμα φορά έρχονται σε σύγκρουση μαζί της. Παράλληλα, στην Κέρκυρα, ο Οδυσσέας με την Έρση εξακολουθούν να σκοτώνονται. Η Ιφιγένεια λέει στον Οδυσσέα, ότι η Έρση έχει ξεκινήσει ένα ειδύλλιο με κάποιον άντρα από το facebook και εκείνος γίνεται έξαλλος. Ο Άκης καλεί στο γραφείο του τον Μιχαήλ και του δηλώνει πως σκοπεύει να υποστηρίξει το κόμμα της Αναγέννησης στο καινούργιο κανάλι του και τον καλεί στον γάμο του Δημήτρη με τη Βικτώρια. Ο Στηβ περιμένει την Εύα έξω από τη δουλειά της με σκοπό να την εκφοβίσει αλλά τα πράγματα παίρνουν μια διαφορετική και δραματική τροπή!


Πρόταση για dvd: Breakfast At Tiffany’s (Oscar Καλύτερης Μουσικής) - kmag\nwritten by Αντιγόνη Αδαμοπούλου 04/02/2016\nΚαλησπέρα, καλησπέρα, φίλες και φίλοι του The K-Magazine! Ξέρω, το σημερινό μας ραντεβού δεν είναι σύνηθες, αλλά μπήκαμε κι επίσημα σε οσκαρική τροχιά, πράγμα που σημαίνει πως ξεκινά το ετήσιο αφιέρωμά μας! Τι κι αν είναι καθημερινή σήμερα; Μία καλή ταινία είναι πάντα ευπρόσδεκτη για χαλάρωση μετά από μία γεμάτη μέρα.\nΌσο περίεργο κι αν ακούγεται, η μουσική μίας ταινίας είναι κι αυτή ένα σημαντικό λιθαράκι στο τελικό αποτέλεσμα. Σήμερα, λοιπόν, η αυλαία μας ανοίγει με μία ταινία που το 1962 βραβεύθηκε με τα Oscar Καλύτερης Μουσικής και Καλύτερου Τραγουδιού. Παράλληλα είναι ατμοσφαιρική και γεμάτη συναίσθημα. Κυρίες και κύριοι, το Οσκαρικό μας αφιέρωμα δε θα μπορούσε να έχει καλύτερο εναρκτήριο λάκτισμα από το «Breakfast At Tiffany’s»!\nΗ Holly Golightly (Audrey Hepburn) είναι μία νεαρή κοσμική που κρατά συντροφιά σε εύπορους άντρες – με το αζημίωτο. Είναι αυθόρμητη, ποσώς την ενδιαφέρει η άποψη του κόσμου γι’ αυτήν, ζει με την ανώνυμη γάτα της σ’ ένα μικρό διαμέρισμα στη Νέα Υόρκη και πάντα νιώθει καλύτερα με μία απλή βόλτα στο κοσμηματοπωλείο Tiffany’s, μια που όπως υποστηρίζει «τι κακό μπορεί να συμβεί στο Tiffany’s;». Μέχρι που ένα πρωί θα την χτυπήσει το κουδούνι ο Paul Varjack (George Peppard), ένας νεαρός συγγραφέας κι από εδώ και στο εξής ο νέος της γείτονας. Ο ένας ιντριγκάρει τον άλλον από την πρώτη στιγμή, με αποτέλεσμα να ξεκινάει μία ιδιαίτερη φιλία ανάμεσά τους. Μόνο που ο Paul βλέπει πράγματα στη Holly που ακόμη κι η ίδια αγνοεί για τον εαυτό της, με αποτέλεσμα όσο περνά ο καιρός ο Paul να την ερωτεύεται. Άραγε θα καταφέρει να κάνει τη Holly να καταλάβει πως ίσως τελικά να είναι ο Paul η μεγάλη αλλαγή που ζητά εδώ και καιρό στη ζωή της;\nΤο «Πρόγευμα Στου Tiffany’s» είναι η κινηματογραφική μεταφορά του ομότιτλου βιβλίου του Truman Capote, με τη διασκευή του σεναρίου να υπογράφει ο George Axelrod («The Seven Year Itch», 1955 και «The Manchurian Candidate», 1962). Η σκηνοθεσία είναι του Blake Edwards («The Pink Panther», 1963 και «The Party», 1968).\nΠρόκειται για μία ταινία που τα έχει όλα: χιούμορ, δράμα, συναίσθημα. Τη μία στιγμή γελάς με την εκκεντρικότητα της Holly Και το πόσο εύκολα παρασύρει και τον Paul και παράλληλα σου δημιουργεί μία θλίψη το γεγονός πως όλα αυτά είναι ο τρόπος της Holly για να αντιμετωπίσει τη ζωή. Δεν προσπαθεί να εκμεταλλευτεί τους άλλους, δεν είναι απατεώνισσα. Είναι απλά ο δικός της τρόπος για να καταφέρει να επιβιώσει, βλέποντας ως μόνη λύση γι’ αυτό το να καταφέρει να παντρευτεί κάποιον πλούσιο, χωρίς όμως και πάλι να εκπέμπει τον αέρα της αριβίστριας – όσο απίθανο κι αν φαίνεται, τα κίνητρά της είναι πιο αγνά.\nΚι αν κι αρχικά ο Paul κι η Holly μοιάζουν να έχουν κάποια κοινά, ο Paul είναι εκείνος που αντιλαμβάνεται πρώτος πως πρέπει να αλλάξει η κατάσταση. Και χαροποιεί το θεατή πως δε θέλει να το κάνει μόνος αλλά να έχει και τη Holly στο πλάι του. Έτσι, δημιουργείται ένα γλυκό σασπένς, όπου ο θεατής περιμένει με αγωνία να δει αν και πώς θα καταφέρει το στόχο του ο Paul.\nΤο 1962 η ταινία ήταν υποψήφια για τα Oscar Καλύτερου Διασκευασμένου Σεναρίου, Καλύτερης Καλλιτεχνικής Διεύθυνσης, ενώ η Audrey Hepburn ήταν υποψήφια για το Oscar Α’ Γυναικείου Ρόλου. Κι αν κι έφυγε με άδεια χέρια στις εν λόγω κατηγορίες, ο συνθέτης Henry Mancini («The Pink Panther») διόρθωσε κάπως την κατάσταση κερδίζοντας το Oscar Καλύτερης Μουσικής. Ο τρόπος που «έντυσε» μουσικά την ιστορία της Holly απέδωσε καρπούς, ενώ παράλληλα μας χάρισε κι ένα από τα πιο αγαπημένα τραγούδια της περιόδου, το «Moon River», το οποίο επίσης βραβεύτηκε με το Oscar Καλύτερου Τραγουδιού.\nΑν και δε μπορεί να περάσει αδιάφορη η γοητευτική και δυναμική παρουσία του George Peppard στο ρόλο του Paul, νομίζω πως όλοι θα συμφωνήσουμε πως το «Breakfast At Tiffany’s» είναι στην ουσία η Audrey Hepburn. Αν κι ο Capote δυσαρεστήθηκε με το γεγονός πως τελικά επελέγη εκείνη αντί για τη Marilyn Monroe Που ήταν η δική του προτίμηση, αποδείχθηκε πως ο ρόλος της γλυκιάς και κομματάκι «τρελής» Holly Golightly ήταν κομμένος και ραμμένος για την Audrey Hepburn.\nΠροσωπικά δε μπορώ με τίποτα να φανταστώ τη σεξοβόμβα του Hollywood να υποδύεται τη Holly. Αν και υπήρξαν υπόνοιες όταν βγήκε η ταινία πως η Holly ήταν call girl, η Holly παραπέμπει περισσότερο σε Αμερικανίδα γκέισα. Δεν είναι όμως κι η μοιραία γυναίκα, η femme fatale. Είναι απλά ένα κορίτσι που ψάχνει το δρόμο του στη ζωή στη μεγάλη απρόσωπη πόλη. Και για αυτόν το χαρακτήρα είναι λογικό να επιλεχθεί ένα πιο γήινο, πιο προσιτό πρόσωπο.\nΚαι ποια θα μπορούσε να είναι πιο γήινη από την Audrey Hepburn. Διόλου τυχαίο που, εκτός από την υποψηφιότητα για το Oscar Α΄ Γυναικείου Ρόλου, ο ρόλος της Holly Golightly πρόσθεσε στο βιογραφικό της Hepburn άλλον έναν χαρακτηριστικό και απαιτητικό ρόλο μερικά χρόνια μετά τη «Sabrina» και τη Jo Stockton του «Funny Face» (1957).\nΤι έχετε να κάνετε εσείς; Απλά αναζητήστε το «Breakfast At Tiffany’s» κι απολαύστε τη συναρπαστική ιστορία της Holly Golightly! Καλή διασκέδαση!\nΠρωταγωνιστούν: Audrey Hepburn, George Peppard, Patricia Neal, Buddy Ebsen, Martin Balsam, Alan Reed, Mickey Rooney κ.α.\nΓια το Oscar Καλύτερης Μουσικής φέτος υποψήφιοι είναι οι:\nThomas Newman, «Bridges OF Spies»\nEnnio Moricone, «The Hateful Eight»\nAlan ReedAudrey HepburnBreakfast at Tiffany’sBuddy EbsenDVDGeorge PeppardHenry ManciniMartin BalsamMickey RooneyOscar Καλύτερης Μουσικής)Patricia NealΑντιγόνη ΑδαμοπούλοιυΠρόγευμα Στου Tiffany’sπρόταση


Στα καλά καθούμενα άρχισε ο καβγάς | Cretalive ειδήσεις\n5 ΜΑΡΤΙΟΥ 2020 / 10:05\nΣτα καλά καθούμενα άρχισε ο καβγάς. Κυριολεκτικά και μεταφορικά. Κυριολεκτικά, εγώ μόλις είχα μπει στην τάξη κι είχα καθίσει στην έδρα. Με το χαμόγελο στα χείλη. Πάει η καθηγήτρια μπροστά. Στην τάξη. Που ενίοτε μετατρέπεται σε μέτωπο, χαράκωμα.\nΤρίτη σαν Δευτέρα. Που μπέρδεψε πολλούς μαθητές στο πρόγραμμα κι έφεραν άλλα βιβλία. Έτοιμη να ρωτήσω, ενώ μαζεύονταν σιγά σιγά για να κλείσει η πόρτα και να αρχίσει το μάθημα, ενώ υπήρχε ακόμα αυτή η γλυκιά επίγευση του διαλείμματος , σαν ήλιος που βυθίστηκε, ηλιοβασίλεμα που χάθηκε, έτοιμη να μάθω πως πέρασε άπασα η τάξη την καθαρή Δευτέρα. Αν έφαγε τα σαρακοστιανά της, τα λουμπούνια της, τη λαγάνα της, αν πέταξε χαρταετούς, τα τσερκένια, όπως είχαμε πει στα προηγούμενα μαθήματά μας στο κείμενο του Κοσμά Πολίτη από τα Νέα Ελληνικά . Που πλημμύριζαν τον ουρανό «ώσαμε των Βαγιών» και δεν έβρισκαν θέση τα πουλιά. «Για τούτο, τα χελιδόνια τα φέρνανε οι γερανοί μονάχα τη Mεγαλοβδομάδα, για να γιορτάσουνε την Πασχαλιά μαζί μας.» Στα έθιμα της Μικρασίας αναφερόταν το κείμενο. Που ήταν αφορμή να μοιραστούν τα παιδιά με μάτια που έλαμπαν δικές τους εμπειρίες. Με αλευρόκολλα, καλάμια, γυαλιστερό χαρτί και ουρά από σχισμένα περιοδικά είχαν ήδη φτιάξει μερικοί , από πριν, τους δικούς τους χαρταετούς. Με ξάφνιασαν ευχάριστα . Που ήταν πολύγωνα κι όχι το ατυχές στρογγυλό σχήμα που ζωγράφισα επίτηδες εγώ στον πίνακα. «Δεν είναι κυρία έτσι ο χαρταετός, ελάτε να σας δείξω!» μου είπε ο Μάνος. Κι είχε γίνει αξέχαστα ο δάσκαλός μου.\n(Μαθητής που μπαίνει, πετά φουριόζος απ’ το διάδρομο στην τάξη. Απευθύνεται στο σύνολο που σιγά σιγά αγκυροβολεί απρόθυμα στα θρανία, μετά τα ταξίδια του διαλείμματος) «Τι έχουμε τώρα; Ποια ώρα είναι αυτή; Πόσες ώρες έχουμε ακόμη μάθημα ;». (Απευθύνεται σε συμμαθητή του, μεγαλύτερο σε ηλικία που έτρωγε με μεγάλες δρασκελιές το σάντουιτς που δεν πρόλαβε στο διάλειμμα, ενώ σκυφτός αντέγραφε ακόμα από τον πίνακα τα μαθηματικά της προηγούμενης ώρας. Από τον ολόγραφο ορθογώνιο πίνακα. Που κάποτε ονειρεύτηκε να ήταν χαρταετός. Μα τώρα έχει κατακλυστεί από εξισώσεις, αντιθέσεις, αγνώστους Χ κι άλλα που δεν καταλάβαινε)\n«Γουρούνι τρως;» είπε ο Μουσταφάς στο Γιώργο. Απαξιωτικά. Στο Γιώργο που προφανώς δεν κατάλαβε ότι τον ρωτούσε για το φαγητό του, που άκουσε μόνο το γουρούνι, μέσα στις φωνές των υπολοίπων. Καθώς ο Μουσταφάς μισόφαγε από το λαχάνιασμα της σκάλας, του πετάγματος στον ουρανό της αυλής , τις τελευταίες συλλαβές.\n« Θα σταματήσεις να ρωτάς κάθε ώρα τι έχουμε και τι έχουμε; Κουραστικός έχεις καταντήσει, πρόγραμμα δεν έχεις; Δεν μπορείς να το δεις; Κι εσύ θα με πεις «γουρούνι»; Επειδή τρώω; Όποτε θέλω θα τρώω! Λογαριασμό θα σου δώσω;» είπε ο Γιώργος. Που προφανώς παράκουσε. Κι ως να το πει απογειώθηκε. Έγινε σίφουνας, ανεμοστρόβιλος, σεισμός, λιμός. Κι ως να το πει έχει ξεσύρει με βία καρεκλάκια, θρανία, που σκιάχτηκαν φοβισμένα, έχει παραμερίσει με σφοδρότητα το τετράδιο, που έχει σουφρώσει τα χειλάκια παραπονεμένο, που δάκρυσαν οι γραμμές του, έχει αφήσει μισογραμμένες, μουτζουρωμένες τις εξισώσεις κι έχει περάσει στις αντιθέσεις. Στην επίθεση. Ίδιος πολεμιστής στην πρώτη γραμμή. Με το στήθος προτεταμένο σα λιοντάρι, έτοιμος για καβγά. Με τις φλέβες τεντωμένες σα χορδές, μα τα χέρια να κινούνται απειλητικά, να είναι έτοιμα να αναλάβουν δράση, να γίνουν όπλα. Με μάτια που πετούσαν σπίθες. Μεταμορφωμένος από τον ήρεμο, επιμελή μαθητή που ήξερα σε ένα άγνωστο Χ.\nΠόση ώρα θέλει για να γίνει η νηνεμία θαλασσοταραχή; Για να προκληθεί ένα ναυάγιο; Για να εκραγεί ένα ηφαίστειο; Να προκληθεί τσουνάμι; Πόση ώρα θέλουν να κομματιστούν από τον δυνατό αέρα όλοι οι χαρταετοί; Της φιλίας, του μοιράσματος τόσων σχολικών ωρών, τόσων κοινών δυσκολιών, αγωνίας, μικροχαρών; Διαχείριση κρίσεων έχω διδαχθεί;\nΣτα καλά καθούμενα ξέσπασε ο καβγάς. Η καταιγίδα, η φωτιά. Της συμπεριφοράς. Στα καλά καθούμενα απειλήθηκε η τάξη με τα χειρότερα. Που ευτυχώς αποσοβήθηκαν. Αφού ως παγωμένη καθηγήτρια εγώ, ξεπέρασα γρήγορα το σοκ κι ανέλαβα δράση ειρηνευτή, πρεσβευτή. Εξηγώντας την παρεξήγηση, καλύπτοντας με τη δική μου φωνή, την πυγμή της ψυχής μου, την ανάγκη μου να προστατεύσω τους μαθητές μου , τη δύσκολη στιγμή. Αφού και τα υπόλοιπα παιδιά αγκάλιασαν την προσπάθεια μου, έκαναν τη δική τους ειρηνευτική προσπάθεια, την τόσο αποτελεσματική λόγω κοινών βιωμάτων, λόγω ηλικίας, αποδοκιμάζοντας τη βία, ξορκίζοντας την κακιά στιγμή. Σκεφτικοί, μα συνάμα εξίσου παγωμένοι, για το μεγάλο κακό που σε μια μόνο στιγμή μπορούσε να προξενηθεί...\nΤο βρήκαμε το υποκείμενο, το αντικείμενο στις προτάσεις μας κι αυτή τη βραδιά. Και παρακειμένους σχηματίσαμε και υπερσυντελίκους. Με το βοηθητικό ρήμα «έχω» σχηματίζονται αυτοί. Για να πούμε δυο λογάκια πια στο χτύπημα του επόμενου κουδουνιού. Όταν η κατάσταση είχε εκτονωθεί . Αφήνοντας μια πικρή επίγευση. Για το πόσο διαφορετικοί είμαστε, είπαμε. Για το πόσο οφείλουμε να συνυπάρχουμε με σεβασμό. Για το πόσο καταδικάζουμε τη βία και το σχολικό εκφοβισμό. Για το κάθε παιδί που μπορεί να έχει μια συμπεριφορά λίγο πιο κουραστική, ανεξήγητη για μας. ‘Η μια μαθησιακή δυσκολία. Που θέλει πιο πολλές διευκρινήσεις σε κάτι. ‘Η που μαθαίνει πιο αργά. Που μπορεί να πει μια κουβέντα παραπάνω. Που δε γίνεται να το στείλουμε στο πυρ το εξώτερον. Καθώς αύριο ίσως βρεθούμε στη θέση του. Για το πόσο εύκολα μπορεί να γίνει μια παρεξήγηση, μια παρανόηση.\nΓια το πόσο πιο απλό είναι να εξηγήσεις ήρεμα στον άλλον για να καταλάβει, χωρίς φωνές, βία κι απειλή. Για το μαθητή που μπορεί να αποζητά να κάθεται στο πρώτο θρανίο και να διακόπτει συνέχεια το μάθημα, δυσάρεστα ομολογουμένως για να ρωτήσει άσχετα, άκαιρα την καθηγήτρια (πότε παίρνουμε ελέγχους; πότε κλείνουμε για Πάσχα; ) γιατί αποζητά την αγάπη της κυρίας του, την προσοχή. Την αγάπη που του λείπει .\n« Καληνύχτα κυρία!» μου είπαν στον αποχαιρετισμό της βραδιάς όλα μαζί, με τη φωνή, τη γεμάτη συναισθήματα, ωριμότητα, μετά από αυτά που είχαν προηγηθεί.\n« Καληνύχτα παιδιά!» ή μάλλον «Καλημέρα παιδιά!»\n(Το πραγματικό αυτό γεγονός συνέπεσε με εκδηλώσεις που πραγματοποιούνται αυτές τις μέρες στα σχολεία, στο σχολείο μας, ενάντια σε κάθε μορφή βίας και σχολικού εκφοβισμού, καθώς η 6η Μαρτίου έχει οριστεί ως Πανελλήνια Ημέρα κατά της σχολικής βίας)\nΜαρία Λιονάκη Καβγάς